title: Bradford Cooper

text: "Brad" Cooper voitti Münchenin 1972 olympialaisissa kultaa 400 metrin vapaauinnissa. Hän tuli loppukilpailussa maaliin toisena ajalla 4.00,27 häviten yhdysvaltain Rick DeMontille 0,01 sekuntia mutta amerikkalainen jäi dopingtestissä kiinni kielletyn lääkkeen käytöstä ja hylättiin. Cooper oli mukana myös 1 500 metrin vapaauinnissa sijoittuen seitsemänneksi ajalla 16.30,49 sekä 4 × 200 metrin vapaauintiviestissä, jossa hän toi Australian joukkueen maaliin viidentenä ajalla 7.48,66.


title: Bradford Cooper

text: Belgradin MM-kilpailuissa 1973 Cooper saavutti hopeaa 400 metrin vapaauinnissa sekä pronssia 1 500 metrin vapaauinnissa ja 4 × 200 metrin vapaauintiviestissä. Hän hävisi 400 metrillä vain Rick DeMontille kaksikon uidessa kaikkien aikojen ensimmäisinä uimareina matkan alle neljässä minuutissa. DeMontin uusi maailmanennätys oli 3.58,18 ja Cooperin hopeamitaliaika 3.58,70.


title: Bubanzan provinssi

text: Bubanzan provinssi on yksi Burundin 17 provinssista, ja se sijaitsee Luoteis-Burundissa Kongon demokraattisen tasavallan rajalla. Myös provinssin pääkaupungin nimi on Bubanza. Sen pinta-ala on 1 089,04 km².


title: Bubanzan provinssi

text: Vuonna 2010 Bubanzan väkiluvun arvioitiin olevan 428 533. Provinssissa kasvatetaan myyntiin riisiä ja puuvillaa.


title: Bubanzan provinssi

text: Bubanzan provinssi jakautuu viiteen kuntaan:


title: All Hell Breaks Loose

text: All Hell Breaks Loose on thrash metal -yhtye Destructionin studioalbumi vuodelta 2000. Kyseessä on yhtyeen ensimmäinen Marcel Schmierin kanssa tehty albumi sitten vuoden 1988 "Release from Agonyn". Välillä tehtyjen albumien ei katsota kuuluvan yhtyeen viralliseen diskografiaan.


title: All Hell Breaks Loose

text: Piilotettu bonuskappale:


title: All Hell Breaks Loose

text: Albumista julkaistiin myös bonuslevyn sisältävä erikoisversio. Bonuslevyllä on yhtyeen "Bestial Invasion of Hell" -demo, joka ilmestyi alun perin vuonna 1984.


title: Bujumburan provinssi

text: Bujumburan provinssi (, englanniksi "Bujumbura Rural") on yksi Burundin 18 provinssista, ja se sijaitsee Länsi-Burundissa.


title: Bujumburan provinssi

text: Bujumburan provinssi rajoittuu lännessä Tanganjikajärveen, Bujumburan kaupunkiin ja Kongon demokraattiseen tasavaltaan, pohjoisessa Bubanzan provinssiin, koillisessa Muramvyan provinssiin, idässä Mwaron provinssiin, kaakossa Bururin provinssiin ja etelässä Rumongen provinssiin.


title: Bujumburan provinssi

text: Maakunnan pinta-ala on 959 km². Asukasluku on kehittynyt seuraavasti: 292 577 (VL1979), 316 000 (VL 1990) ja 464 818 (555 933; (VL2008). Vuonna 2013 maakunnassa arvioitiin asuvan 650 274 ihmistä.


title: Bujumburan provinssi

text: Burundin entinen presidentti Cyprien Ntaryamira on kotoisin tästä provinssista. Vuonna 1998 Bujumburan käsittävä maakunta jaettiin kahtia Bujumburan provinssiin ja maakunnan aseman omaavaan Bujumburan kaupunkiin. Keväällä 2015 kaksi maakunnan eteläistä kuntaa (Bugarama ja Muhuta) liitettiin osaksi uutta Rumongen provinssia. Samassa säädöksessä Bujumburan maakunnan hallintokeskuksen todettiin olevan Isalen pikkukaupunki (4 977 as., VL2008) (Isare).


title: Bujumburan provinssi

text: Bujumburan provinssi jakautuu aluehallinnon toisella tasolla 9 kuntaan:


title: OGAE

text: OGAE (ransk. "Organisation générale des Amateurs de l’Eurovision") on kansainvälinen Eurovision laulukilpailujen faniklubi. Järjestö sai alkunsa Suomesta vuonna 1984. Järjestö järjestää vuosittain neljä ei-kaupallista kilpailua (Song Contest, Second Chance Contest, Video Contest ja Home Composed Song Contest). OGAE Song Contestin voittajiin kuuluu muun muassa englantilainen näyttelijä Kate Winslet. OGAE Second Chance Contest on taas kansallisissa euroviisukarsinnoissa kisanneiden, fanien valitsemien suosikkilaulujen välinen kilpailu, sen Suomi on voittanut kerran Anna Erikssonin kappaleella ”Oot voimani mun” vuonna 2000. Ruotsi on voittanut kyseisen kisan peräti 15 kertaa.


title: Tolueenidi-isosyanaatti

text: Tolueenidi-isosyanaatti ("TDI") on aromaattinen isosyanaatti, jossa on kaksi isosyanaattiryhmää. Tolueenidi-isosyanaattia valmistetaan polyuretaanin monomeeriksi. TDI reagoi polyolien kanssa siten että polyolien alkoholiryhmät reagoivat TDI:n isosyanaattiryhmien kanssa, jolloin muodostuu uretaaniryhmä. Kun molemmissa lähtöaineissa on kaksi reagoivaa ryhmää, molekyyli kasvaa pitkäksi ketjuksi ja muodostuu polyuretaania. TDI:n isomeereistä käytetään yleisesti kahta: 2,4-tolueenidi-isosyanaattia (2,4-TDI, CAS-numero 584-84-9) ja 2,6-tolueenidi-isosyanaattia (2,6-TDI, CAS-numero 91-08-7). Edellistä valmistetaan myös puhtaana, mutta yleisesti käytetyt seokset ovat 80 % ja 65 % 2,4-TDI:tä. TDI on toiseksi käytetyin di-isosyanaatti 34.1 % osuudellaan (2000) – käytetyin on MDI. Tolueenidi-isosyanaattituotanto vuonna 2000 oli 1,4 miljoonaa tonnia.


title: Tolueenidi-isosyanaatti

text: Tolueenidi-isosyanaattia käytetään vaahtomuovien, polyuretaanin , muiden elastomeerien sekä lakkojen valmistukseen.


title: Tolueenidi-isosyanaatti

text: Tolueenidi-isosyanaattia valmistetaan tolueenista kolmivaiheisella reitillä. Ensin tolueeni nitrataan typpihapolla dinitrotolueeniksi; vaiheessa määräytyy isomeerien suhde. Dinitrotolueeni pelkistetään katalyyttisesti vedyllä diaminotolueeniksi. Edelleen, diaminotolueenista valmistetaan TDI:a karbonyloimalla amiinit fosgeenilla. Fosgeeni aminolysoituu vetykloridiksi, joka otetaan sivutuotteena talteen; reaktio on merkittävä teollisen vetykloridin lähde.


title: Tolueenidi-isosyanaatti

text: TDI ja MDI ovat aiheuttaneet merkittävää työperäistä astmaa, jonka esiintyminen on vähentynyt oikean suojauksen ansiosta. Aine sitoutuu DNA:han, ja polyureetanityöntekijöiden kromosomimuutosten on havaittu lisääntyneen selvästi. Laboratoriokokeissa aine ei kuitenkaan aiheuttanut hiirille syöpiä.


title: Tolueenidi-isosyanaatti

text: TDI on vaarallista vesieläimille. Veteen jouduttuaan se hydrolysoituu päivässä. Se hajoaa biologisesti, mutta ei tiedetä kauanko hajoaminen kestää.


title: PAD-liike

text: PAD-liike eli Kansan liitto demokratian puolesta (, , tunnetaan myös nimillä Kansallinen vapautusliitto (กลุ่มพันธมิตรกู้ชาติ), Kansallinen vapautuspuolue (พลพรรคกู้ชาติ) ja Keltapaidat (คนเสื้อเหลือง)) on erittäin voimakas monarkistinen kansanliike Thaimaassa. Alun perin se muodostui entisen pääministerin Thaksin Shinawatran vastustajien liittoumaksi, mutta myöhemmin se on laajentunut yleiseksi poliittisia vaatimuksia esittäväksi liikkeeksi, joka on yksi päätekijä vuodesta 2005 jatkuneessa Thaimaan sisäpoliittisessa kriisissä. PAD-liike tuki Thaimaan vallankaappausta vuonna 2006.


title: PAD-liike

text: PAD-liike koostuu koulutetusta eteläläisestä ja bangkokilaisesta keski- ja yläluokasta, akateemisista henkilöistä, konservatiivisesta eliitistä, armeijan upseereista, Demokraattisen puolueen ryhmistä sekä valtionyritysten ammattiyhdistyksistä. Tiivistettynä sitä voidaan kuvata urbaaniväestöstä koostuvaksi akateemisen eliitin ja ammattiyhdistysten liitoksi. Liikkeen johtajiin kuuluvat mediamoguli Sondhi Limthongkul sekä sosiaalityöntekijä, ay-aktiivi ja Thaksinin entinen kannattaja Chamlong Srimuang.


title: PAD-liike

text: PAD:n tavoitteena on kaata maan hallitus, syrjäyttää PPP kokonaan politiikasta sekä kitkeä maan politiikasta kaikki "thaksinilaisuus". PAD-liikkeen mukaan demokratia on epäonnistunut Thaimaassa. Sen mielestä ymmärtämätön maalaisväestö ei ole kykeneväinen valitsemaan maalle hyvää parlamenttia. Vahvan, korruptoitumattoman ja vakaan hallitusvallan saavuttamiseksi se kannattaa kuninkaanvallan kasvattamista. Se on ehdottanut perustuslainlisäyksiä, jotka tekisivät parlamentista pääasiallisesti kuninkaan nimittämän hallintoelimen. Liike kannattaa mahdollisimman monarkistista hallintoa ja monet kannattajista ovat rojalisteja, jotka kannattavat nimenomaan nykyistä kuningas Bhumibol Adulyadejiä. Kannattajat kantavat monesti kuninkaan kuvaa, Thaimaan lippua sekä keltaista lippua tai paitaa. Tästä tulee nimitys "keltapaidat". Keltainen on kuningasvallan väri. PAD vaatii armeijalle ja kansalle enemmän valtaa sekä suurempaa roolia thaipolitiikassa maan vakauttamiseksi. Se vastustaa PPP:n kannattamaa vallan hajauttamista ja puolueen sen mielestä harjoittamaa populistista talouspolitiikkaa.


title: PAD-liike

text: PAD-liike hajaantui syyskuun 19. päivänä 2006 tapahtuneen sotilasvallankaappauksen jälkeen todettuaan sen tavoitteiden tapahtuneen. Se järjestäytyi kuitenkin uudelleen 2007, kun ensimmäisissä sotilasvallankaappauksen jälkeisissä vaaleissa Shinawatran entinen puolue PPP (People´s Power Party) sai Samak Sundaravejin johtaman vaalivoiton ja enemmistön parlamenttipaikoista. PPP päätti vahvistaa sotilashallinnon tekemän uuden perustuslain sen jälkeen, kun sen eräs johtohenkilöistä paljastui syylliseksi vaalivilppiin. Perustuslain mukaan tämä vaalivilppi voisi johtaa puolueen hajottamiseen. PAD uskoo, että perustuslain vahvistamisen takana on tavoite saattaa maanpaossa oleva Thaksin Shinawatra takaisin maan johtoon. Toukokuussa 2008 PAD aloitti katumielenosoitukset Makhawanin sillalla Ratchadamnoenin kadulla. Elo- ja syyskuussa 2008 PAD valtasi hallitusrakennuksen painostaakseen Samin hallituksen eroamaan. Tällöin liikkeellä oli kymmeniä tuhansia mielenosoittajia. PAD:n kannattajat myös pysäyttivät lentoliikenteen Phuketin, Krabin ja Hat Yai kentillä, autoliikenteen pääteillä ja junaliikenteen sen jälkeen, kun mielenosoittajien ja poliisin yhteenotossa useita protestoijia loukkaantui.


title: PAD-liike

text: 26. elokuuta 2008 PAD valtasivat valtio-omisteisin kansallisen yleisradion, kuten myös ministeriöiden rakennuksia.


title: PAD-liike

text:
PAD vetäytyi yleisradiosta huomattuaan sen lähettävän lähetyksiä etälähettimen avulla, mutta pitivät hallitusrakennuksen vallattuna. PAD:n kannattajien ja vastustajien välinen väkivalta jätti tuolloin jälkeen kymmenittäin loukkantuneita ja yhden kuolleen PAD:n vastustajan. Ammattiliittojen PAD:lle antama lakkotuki on uhannut pysäyttää koko maan sähkön- ja vedenjakelun, Lopulta PAD sai tavoittensa läpi, kun Samak erosi tehtävästään perustuslakituomioistuimen todettua hänet syylliseksi siihen, että hän oli esiintynyt tv-sarjassa ollessaan jo pääministeri.
PAD-liikkeen vastarinta paheni entisestään, kun Samakin tilalle pääministeriksi tuli Thaksinin lanko Somchai Wongsawat. Kymmenet tuhannet mielenosoittajat piirittivät parlamenttitalon ja estivät parlamentin kokoontumisen. Poliisi joutui käyttämään koko päivän kyynelkaasua väkijoukon hajottamiseksi. Mielenosoittajia, jotka olivat pääasiassa naisia ja aseettomia, loukkaantui kyynelkaasukranaatin räjähdyksessä. Mielenosoituksen tukahduttamisessa 433 mielenosoittajaa loukkaantui. Suurin osa heistä oli menettänyt sormia, varpaita ja raajoja. Kaksi mielenosoittajaa sai surmansa, joukossa 28-vuotias nainen. Toinen heistä sai surmansa autopommin räjähdyksessä. Tällöin PAD ilmoitti olevansa väkivallattomuuden linjalla, mutta käyttävänsä itsepuolustusta tarpeen tullen.


title: PAD-liike

text: 25. marraskuuta 2008 PAD-liike iski jälleen voimakkaasti, kun se valtasi Bangkokin kansainvälisen lentokentän estäen ulkomaalaisten pääsyn maahan. Tarkoituksena oli estää ulkomaan vierailulla olevan pääministeri Somschain pääsy takaisin maahan. somchai erosi ja perustuslakituomioistuin kielsi häntä osallistumasta politiikaan viiden vuoden ajan.


title: Miehet ilman toivoa

text: Miehet ilman toivoa (, 1966) on Miklós Jancsón ohjaama unkarilainen elokuva.


title: Miehet ilman toivoa

text: Elokuva sijoittuu Lajos Kossuthin johtaman Unkarin kansannousun (1848–1849) jälkeiseen aikaan. Itävalta hallitsee maata, mutta Kossuthin kannattajien yllä pitämä vastarinta elää vielä 20 vuoden jälkeen. Tukahduttaakseen vastarinnan armeija vangitsee joukon unkarilaisia sissejä ja sijoittaa heidät syrjäiseen tuuliselle ja paljaalle pustalle rakennettuun kalkkipintaiseen linnakkeeseen. Nimeä lukuun ottamatta vastarintaliikkeen johtajan Sándor Rózsan henkilöllisyyttä ei tiedetä, joten itävaltalaisupseerit punovat erilaisia juonia saadakseen selville, onko Sándor yksi pidätetyistä miehistä.


title: Miehet ilman toivoa

text: Miehet ilman toivoa menestyi kotimaassaan hyvin. Se oli myös ensimmäinen Jancsón elokuvista, joka tavoitti ulkomaisen yleisön. Elokuva nimettiin Kultainen palmu -ehdokkaaksi Cannesin elokuvajuhlilla 1966. Sitä ei palkittu, mutta siitä tuli menestys kriitikoiden keskuudessa.


title: Maria Berg

text: Maria Berg (o.s. Juuranto; 9. huhtikuuta 1923 Helsinki – 12. marraskuuta 2008 Espoo) oli suomalainen kirjailija.


title: Maria Berg

text: Berg työskenteli ennen kirjailijaksi ryhtymistä isänsä Erik Juurannon perustamassa yrityksessä Lejos Oy:ssä. Hän kirjoitti taiteilijakirjat Birger Kaipiaisesta, Mauno Hartmanista ja Kain Tapperista sekä romaanin Bergin suvun menneisyydestä. Ooppera oli lähellä hänen sydäntään.


title: Maria Berg

text: Hänen puolisonsa oli vuodesta 1946 kreivi Markus Friedrich Ermes Berg. Heillä on kaksi tytärtä ja poika.


title: Enkelihoito

text: Enkelihoito eli enkeliterapia on uskomuslääkinnän alaan kuuluvaa energiahoitoa, jossa enkelien väitetään olevan parantavana voimana. Enkelihoidon toimivuudesta ei ole minkäänlaisia tieteellisiä todisteita.


title: Karl Ferdinand Forsström

text: Karl Ferdinand Forsström (6. elokuuta 1817 Mäntyharju – 21. kesäkuuta 1903 Ristiina) oli suomalainen kihlakunnantuomari. Suomalaisuuden kannattajana tunnettu Forsström aloitti tuomarina toimiessaan ensimmäisenä kihlakunnanoikeuden pöytäkirjojen laatimisen suomen kielellä.


title: Karl Ferdinand Forsström

text: Forsströmin vanhemmat olivat Heinolan kihlakunnan kruununvouti, hovineuvos Karl Magnus Forsström ja Agata Serafia Stierwald. Hän kävi Loviisan triviaalikoulua ja Porvoon lukiota ja pääsi ylioppilaaksi 1836. Forsström suoritti tuomarintutkinnon 1840 ja hän sai varatuomarin arvon 1842. Hän toimi Viipurin hovioikeuden kanslistina 1847, laamannin apulaisena vuodesta 1849, Ala-Karjalan tuomiokunnan vt. tuomarina 1850–1859 ja tuomarina 1859–1864 sekä Mäntyharjun tuomiokunnan tuomarina 1864–1901. Forsströmistä tuli hovioikeuden asessori 1872 ja laamanni 1883. Hän omisti vuodesta 1864 Ristiinassa sijainneen Puntalan kartanon.


title: Karl Ferdinand Forsström

text: Forsström oli jo opiskeluvuosinaan tullut suomalaisuusliikkeen kannattajaksi. Toimiessaan tuomarina hän havaitsi oikeusturvan kannalta ongelmaksi sen että vaikka oikeudenistunnossa käytettiin suomen kieltä niin silti oikeuden pöytäkirjat laadittiin ruotsiksi. Niinpä hän laati vuonna 1857 ensimmäisenä suomen kielellä memoriaalipöytäkirjat ja Tohmajärven Värtsilän kylässä marraskuussa 1856 tapahtuneen murhajutun pöytäkirjat kun jutussa syytetty pyysi pöytäkirjoista suomenkielistä kopiota itselleen. Nämä pöytäkirjat julkaistiin vuonna 1857 nimellä "Viina ja murha". Myöhemmin Forsström alkoi Mäntyharjun tuomiokunnan tuomarina toimiessaan laatia lähes kaikki oikeudenkäyntien pöytäkirjat suomeksi.


title: Karl Ferdinand Forsström

text: Forsström on haudattu Ristiinaan. Hänen hautakivessään on teksti "Ladun hiihti – tien osoitti".


title: Geranyylipyrofosfaatti

text: Geranyylipyrofosfaatti (CHOP) on terpenoidi ja mevalonaattireitin välituote. Geranyylipyrofosfaattia syntyy isopentenyylipyrofosfaatin ja dimetyyliallyylipyrofosfaatin reaktiotuotteena. . Organismit muodostavat geranyylipyrofosfaatista uusia yhdisteitä kuten geranyyligeranyylipyrofosfaattia, farnesyylipyrofosfaattia ja kolesterolia.


title: Aline Grönberg

text: Aline Gustava Grönberg o.s. "Wiklund" ent. Johnsson (3. marraskuuta 1871 Turku – 29. elokuuta 1950 Turku) oli suomalainen kauppaneuvos ja tekstiilialalla toimineen ja Pohjoismaiden johtavan tekstiilalan toimijan Turun Vanun perustaja ja toimitusjohtaja. Aline Grönberg tunnettiin lempinimellä Vanu-Mamma.


title: Aline Grönberg

text: ”Asiakkaisiin suhtautuminen on sangen tärkeätä. Kuhunkin asiakkaaseen on osattava suhtautua yksilöllisesti ja siten, että hän huomaa olevansa tervetullut liikkeeseen. Joka ainoa tyytymättömänä poistuva asiakas aiheuttaa liikkeelle tappiota. Liikkeen maineeseen tulee tahra ja se leviää uskomattoman nopeasti. Ennenkuin osaa aavistaakaan, on liike käden käänteessä menettänyt joukon hyviä asiakkaitaan.”


title: Aline Grönberg

text: Alina syntyi konemestari Gustav Wiklundin perheeseen viidentenä lapsena. Pienestä pitäen hän oli täysin selvillä siitä, että hänen elämäntehtävänsä liittyi kaupankäyntiin. Välikadun kansakoulussa opettajat panivat merkille Alinan hyvän lukupään ja aivan ilmiömäisen terävän muistin. Vuonna 1885 kansakoulun päätyttyä 14-vuotias Alina hakeutui harjoittelijaksi konsuli John Dahlbergin trikootavaraliikkeseen Linnankatu 3:een. Alinasta tuli myymälänhoitaja vuonna 1889.


title: Aline Grönberg

text: Vuonna 1895 Alina solmi avioliiton sekatavarakauppias Karl Konstantin Johnssonin (1863-1909) kanssa ja lopetti Dahlbergin trikootavaraliikkessä. Seuraavana vuonna syntyi heidän esikoisensa Anna (1896-1975).


title: Aline Grönberg

text: Alina ryhtyi myyjäksi miehensä sekatavarakauppaan ja synnytti kaksi seuraavaa lastaan Karl Johanin (1898 -1943) ja Erik Wilhelmin (1901-1977). Hän hoiti asiakkaitaan usein pidelleen lasta sylissä. Sekatavarakauppa myytiin kannattamattomana tappiolla vuonna 1902 ja Alina hakeutui Antskogin verkatehtaan Turun myymälän myymäläapulaiseksi. Seuraavana vuonna hän oli jo myymälänhoitaja. Vähitellen Alina sai maksetuksi sekatavarakaupan myynnin tappioista jääneet vekselit. Lapsilleen Aline antoi varoituksen: ”Älkää koskaan kirjoittako nimeänne vekseliin!” .


title: Aline Grönberg

text: Vuonna 1911 Aline Johnsson avioitui Punkalaitumen apteekkarin Karl Emil Grönbergin (1862-1940) kanssa. Apteekkari halusi Alinen luopuvan tekstiilikaupoista mutta Aline piti päänsä ja kompromissisopimuksella kumpikin jatkoi toimintaansa tahoillaan. Avioparille syntyi yksi lapsi, Fjalar (1912-1988).


title: Aline Grönberg

text: Aline Grönberg:


title: Aline Grönberg

text: Turun Vanu oli Aline Grönbergin suuri elämäntyö. Hän perusti sen, johti sitä yksin ja kasvatti yritystä hallitusti. Toiminnan nopea kasvu ei ollut sattumaa sillä Aline Grönberg hoiti esimerkillisesti henkilökuntaansa, asiakkaitaan ja yhteistyökumppaneitaan.


title: Aline Grönberg

text: Ollessaan Antskogin myymälänhoitajana vuonna 1908 hän sai vuokrattua saman talon kellarikerroksesta osoitteessa Aurakatu 12 a (nyk. Kultatalo) myymälätilaa. Miehensä Karl Konstantinin nimissä perustettiin ”Åbo Vaddaffär, innehafvare C.C Johnsson”. Alina aloitti myymällä vuodevaatteita (peitteitä, lakanoita, tyynynpäällisiä, lankoja ja vanua), joita Antskogin myymälä ei myynyt.


title: Aline Grönberg

text: Ensimmäisen ostajan vapaaherratar Aminoffin yhden markan hopearaha oli Alinan onnenraha hänen elämänsä loppuun asti. Ensimmäinen päiväkassa oli 6 markkaa 40 penniä. Alina myös nikkaroi omin käsin myymäläpöydän ensimmäisen tavaraerän päällyslaatikkosta ja maalasi sen. Pöytä toimi vielä vuosien kuluttua suurliikeessäkin villalumppujen vastaanottotiskinä.


title: Aline Grönberg

text: Karl Konstantinin kuoltua vuonna 1909 Alina perusti oman yrityksen ”Åbo Waddaffär, Alina Johnsson” . Samana vuonna hän otti käyttöön etunimen Aline.


title: Aline Grönberg

text: Vuonna 1913 Aline lopetti Antskogin myymälänhoitajana kun Turun vanuliikkeelle tuli mahdolliseksi muuttaa Åkermanin kulmaan. Myymälä saatiin puutalon Aurakadun puoleisissa tiloissa. Vuonna 1924 Aline Grönberg osti kreivi Armfeltilta Kuusiston salmen rannassa Kaarinassa sijaitsevan Vähä-Rauhalinnan kartanon. Hän kunnosti kartanoa, piti siellä sukulaisilleen ja henkilökunnalleen ja lukuisille vierailleen juhlia ja merkkipäiviä. Se oli myös rakas paikka, jossa Aline Grönberg pystyi lepäämään ja rentoutumaan.


title: Aline Grönberg

text: Koko uransa ajan Aline Grönberg piti huolen julkisuudesta. Alkuaikoina Aline keksi järjestää hyviajeluja paikoilla, joissa ihmisiä liikkui. Parihevoset vetivät mainosvankkureita ja kyydissä istuvien ja jalkamiesten tehtävänä oli esitellä höyhen- ja lumppupusseja yleisölle. Vuonna 1926 Turun Vanuliike pääsi muuttamaan Affärscentrumin valmistuvaan laajennusosaan yhteen kerrokseen. Vuonna 1933 Turun pääliikkeestä tuli tavaratalo, jonka näyttävistä mainoskampanjoista, muotinäytöksistä, mainosrunokilpailuista, Suomen ensimmäisistä rullaportaista, valomainoksista ja jouluikkunoista puhuttiin ja niitä seurattiin.


title: Aline Grönberg

text: Alkuaikoina Turun vanuliike hankki saaristolaisilta lumppuja, haahkanuntuvia, sulkia, villaa ja villakudinjätteitä vaihtamalla niitä myymälän valmistuotteisiin. Ensimmäisen maailmansodan 1915-1917 aikana Aline Grönberg kävi Pietarissa ostamassa myyntituotteita. Matkat tehtiin junalla lähes viikottain keskiviikosta lauantai aamuun, Pietarissa viivyttiin yksi päivä ostoksia tehden. Tulkkina matkalla oli venäjänkielentaitoinen Anna-tytär. Vuonna 1916 matkoja oli peräti 49. Pietarista ostettiin huopia sekä täkkien päällyskankaiksi kuviollisia kretonkeja ja muita puuvillakankaita.


title: Aline Grönberg

text: Vuonna 1926 Aline Grönbergin poika Erik perusti raaka-aineen teolliseen käsittelyyn ja hankintaan Suomen Villan. Ompelu- ja kutomakoneita hankittiin myymälöiden ompelimoihin. Talvi -ja jatkosodan aikana Turun Vanuliike sai pääosan raaka-aineista vaihtamalla niitä valmiisiin tuotteisiin kuten alkuaikoinakin.


title: Aline Grönberg

text: Teollisesta tuotannosta huolimatta käsityö oli tärkeätä. Vuonna 1937 Turun Vanulla oli yhteensä 244 työntekijää, joista pääkonttorissa myyjiä oli 98 ja myymälöissä 82. Näiden lisäksi kotityöläisiä oli Turussa 174 ja Helsingissä 131


title: Aline Grönberg

text: Toimintaa kasvatettiin perustamalla ja ostamalla myymälöitä sekä perustamalla tehtaita vuosien 1941 -1950 välillä tuotteiden saatavuuden varmistamiseksi.


title: Aline Grönberg

text: Aline Grönberg teki nopeita havaintoja ja tilannearviointeja sekä yhtä nopeita johtopäätöksiä ja ratkaisuja, hän ei kauaa tuumiskellut oli iso tai pieni asia kyseessä. Suurimmatkin ratkaisut hän teki täysin itsenäisesti ja keneltäkään neuvoa kysymättä. "Hän oli kylmä ja teräksenluja liikkeenharjoittaja, mutta myös pehmeä lämminsydäminen äiti, joka uurasti lastensa hyväksi. Hänen sydämensä säteili jaloa epäitsekkyyttä". Aline Grönberg oli myös koiraihminen ja eri aikakausilla mäyräkoirat, Dobermanni ja Pomeranian olivat rakkaina koirina.


title: Aline Grönberg

text:
Vastoinkäymisten sattuessa joskus hän saattoi olla pahantuulinen ja äkäinen kaikille, jopa asiakkailleenkin, joita hän muuten palvoi kuin kukkaa kämmenellä. Hän muisti, arvosti ja tuki alkuaikojen häntä tukeneita henkilöitä sekä huomasi pienemmänkin palveluksen ja lausui siitä aina kiitollisuutensa muodossa tai toisessa. Hän saattoi sanoa pikaistuksissaan pahasti mutta korjasi asian nopeasti. Tuskastuessaan hän kerran sanoi: ”Ottakaa takkinne ja poistukaa välittömästi!”.
”Kun hän oli hyvällä tuulella oli hän tavattoman sydämellinen, ei millään ollut rajoja, mutta ollessaan huonolla tuulella, hän oli niin hankala, että hän miltei menetti kontrollinsa” kertoi sisäkkö Hilja Segerstedt.


title: Aline Grönberg

text: Alkuaikoina liikkeessään hän otti vastaan jokaisen asiakkaan, johdatti hänet myyjän luo vaihtaen muutamia ystävällisiä sanoja ja poistui paikalta. Myöhemmin hän liikkui asiakkaiden keskuudessa keskustellen. Samalla henkilökohtaisella tavalla hän kasvatti myös myyjiään.


title: Aline Grönberg

text: Aline Grönbergin murteellinen suomenkieli tuki hänen positiivista imagoaan:


title: Aline Grönberg

text: Aline Grönberg oli ankara mutta oikeudenmukainen johtaja, joka luotti uskollisiin ja häntä auttaneisiin ystäviin. Prokuristit Gerda Söderholm, Elsa Enberg ja ostopäällikkö Martta Elomaa ovat hyvä esimerkki vuosikymmeniä kestäneestä pitkäaikaisesta luottamuksesta ja ystävyydestä. Henkilökunta muisteli Aline Grönbergiä: ”Aluksi pelkäsimme häntä, sitten kunnioitimme ja nyt rakastamme hänen muistoaan!”


title: Aline Grönberg

text: Henkilökuntaansa hän arvosti suuresti ja piti heistä huolta. Henkilökunnalle tarjottiin aamukahvit sekä lainmukaisen kesäloman lisäksi annettiin myös talviloma. Jouluksi jokainen sai lahjan ja pienen rahasumman ja yli 10 vuotta palvellut henkilö sai kultakellon ja Turun kangaskauppayhdistys r.y:n kultasormuksen. Vuonna 1936 hän perusti Turun Vanun henkilökunnan eläkerahaston jota hän vuosien mittaan kartutti ja Aline Grönbergillä oli myös oma sotakummilapsi.


title: Aline Grönberg

text: Aline Grönberg harrasti teatteria, matkoja ja taidetta. Aline Grönbergillä oli myös huomattava taidekokoelma suomalaista taidetta: Ekman, Akseli Gallen-Kallela, Eero Järnefelt, Muukka ja monta muuta tunnettua nimeä. Lisäksi sosiaalisia kontakteja hän piti yllä lukuisissa yhdistyksissä.


title: Aline Grönberg

text: Vuonna 1940 Aline Grönbergistä tuli kauppaneuvos ja hänen 75-vuotispäiviä 3. marraskuuta 1946 juhlittiin näyttävästi kolme päivää. Kestitettävinä olivat henkilökunta, asiakkaat, yhteistyökumppanit, ystävät ja sukulaiset. Samana vuonna hänelle myönnettiin Suomen Leijonan ritarikunnan komentaja merkki.


title: Aline Grönberg

text: Aline Grönberg avusti ja tuki erityisesti opiskelijoita ja takasi heidän lainojaan.


title: Aline Grönberg

text:
Hyväntekeväisyttä hän harjoitti koko elämänsä ajan ja avustuksia saivat mm:
Turun kauppaopiston Aline Grönbergin nimeä kantava stipendirahasto, Ahvenanmaan maakunnallinen suojelujärjestö, Arbetarvänners Sångkör, Barnens Väl, Finlands svenska köpmannaförbund, Folkhälsanin eri toimintamuodot, Kaarinan Rantakulman marttayhdistys, Kaarinan VPK:n torvisoittokunta, Kangaskauppiasyhdistys, Kauppamatkustajain Yhdistys, Laulun Ystävät, Naisasiajärjestö Union, S.B.V:n laulukuoro, Svenska Kvinnoförbundet i Åbo, Turun liikeväki, Turun Rouvasväenyhdistyksen lastenkoti, Turun Sotilaskotiyhdistys, Turun suomalainen ja ruotsalainen marttayhdistys, Turun Vanun laulukuoro, Ulapan lastenkoti, Varsinais-Suomen marttapiiriliitto, Varsinais-Suomen ja Turun SK-piirit, Åbolands Affärsmannaförening, Åbolands Marttadistrikt ja Åbo Sångarbröder.


title: Aline Grönberg

text: Göteborgilaisten liikemiesten lahjoitettua Aline Grönbergille hänen 75-vuotisjuhlan yhteydessä 24 arvokasta kirjaa. Hän jakoi ne nimikirjoituksellaan varustettuna turkulaisten oppikoulunuorison edustajille eri kouluihin.


title: Aline Grönberg

text: Konsuli John Dahlbergin trikootavaraliike oli hänen liikealan korkeakoulunsa. Siellä hän oppi vakavan kunnioituksen työtä, järjestystä ja täsmällisyyttä kohtaan. Ruumiillinen kurituskaan ei siellä ollut vierasta. Dahlbergilla hän oppi liikkeen ulkonaiset hoitamistavat, hankintojen ja hinnoittelun merkityksen sekä myymisen taidon ja oikean tavan suhtautua kirjavakuteiseen asiakaskuntaan. Asiakas oli kauniisti niiaten ja kaikin tavoin kohteliaasti otettava vastaan. Alina pääsi myös perille liike-elämässä vallitsevien lakien tinkimättömistä pykälistä ja tekstiilialan johtavista periaatteista. Häneen iskostui myös myös kauppa-alan uskomukset; vuoden enimmäisen asiakkaan piti olla mies, perjantaisin ja erityisesti kuun 13 päivänä ei pitäisi tehdä tärkeitä ratkaisuja.


title: Aline Grönberg

text: Aline Grönberg korosti jatkuvasti työn tekemisen tärkeyttä. Hän itse työskenteli esimerkillisesti ja ahkerasti. Antskogin myymälänhoitajana ja oman yrityksen vetäjänä, hän joka päivä selvitti illalla molempien liikkeiden tilit, sitten siirtyi omaan liikeeseensä lajitteleman ja säkittämään päivän kuluessa ostetut lumput ja kantamaan ne ullakolle. Lopuksi hän siivosi oman liikkeensä seuraavaa aamua varten.


title: Aline Grönberg

text: Oman yrityksen vetäjänä hänellä ei ollut vapaapäiviä eikä kunnolla nukuttuja öitä kolmeen vuoteen. Jokainen päivän minuutti kului työssä ja työpäivät olivat 20-tuntisia


title: Aline Grönberg

text: Itse on kauppaneuvos Grönberg sitä mieltä, että onnistumisen salaisuus liike-elämässä on siinä, että osaa tehdä ahkerasti työtä ja valita itselleen hyvät apulaiset. Työ ja työ on kaiken eteenpääsemisen ehto. Mitä enemmän ihmisellä on tehtävää, sitä enemmän hän ehti saada aikaan. Lisäksi pitää itse kullakin olla innostusta työhönsä, niin että hän saa siitä iloa; silloin ei raskaskaan työpäivä tunnu väsyttävän.


title: Aline Grönberg

text: ”Vaikeudet ovat sitä varten, että ne voitetaan. Ilman työtä ei kukaan pääse eteenpäin maailmassa. Jos sattuu vastoinkäymisiä, ei niistä saa lannistua, vaan on aloitettava uudestaan uusin voimin. Ja jos ei sittenkään onnistu, täytyy vielä kerran alkaa alusta. Kun tarpeeksi yrittää, voittaa varmasti".


title: Aline Grönberg

text: Aline Grönberg osallistui Tukholman St. Erikin messuille elokuussa 1950. Messujen avajaisiin hän ei kuitenkaan enää pystynyt osallistumaan. Hänen vointinsa alkoi nopeasti heiketä ja hänet vietiin Tukholman Serafimer -sairaalaan. Kuoplinvuoteellaan hänen suurimpana huolena olivat henkilökunta ja asiakkaat: ”Voj, voj, att jag aldrig fick dela ut de där klockorna, som jag hade önskat!”. Viimeisinä lauseenaan hänen kuultiin sanovan: Glöm inte, att tacka alla kunder! .


title: Aline Grönberg

text:
Aline Grönberg kuoli 29. elokuuta 1950. Hän sairasti sokeritautia mutta kuoleman aiheutti sydämen verisuonten kalkkeutuminen.
Perjantaina 8. syyskuuta 1950 Turun Sanomat otsikoi: ’’’Kauppaneuvos Grönbergin viimenen matka muodostui koko kaupungin surujuhlaksi”. ”Turun Vanun edustalle kokoontui aamulla jo sadoittain ihmisiä, jotka uskollisesti seisoivat odottelemassa kunnes vainajan kaunis tamminen arkku kannettin hänen kotoaan kadulla odottaviin ruumisvaunuihin. Tuomiokirkon kellojen kumahdellessa lähtivät vaunut hiljaa vierimään kohti Unikankaretta. Puoleen päivään mennessä täyttyi Tuomiokirkko ääriään myöten suruvieraista”.


title: Aline Grönberg

text: Professori G.O. Rosenqvist avustajanaan pastori Th Cederqvist ja rovasti V. Marjanen siunasivat Aline Grönbergin. Kunnianosoituksia esittivät Kauppa- ja teollisuusministeriön edustajan jälkeen maaherra Erkki Härmä sekä lukuisat yhdistykset ja yritykset. Adresseja oli tullut useita satoja. Arkun kirkosta ulos kantoivat johtaja Erik Johnsson, apteekkari Fjalar Grönberg, insinööri Eric Alander, pankinjohtaja G. Manna, varatuomari W. Wänninen ja varatuomari Olli Tulenheimo.


title: Aline Grönberg

text: Kirkon edustalta ruumisautoa seurasi kolme kuorma-autoa kuljettaen kukkia. Umpeen luodun haudan päälle kohosi todennäköisesti Turun hautausmaan suurin koskaan ollut kukkameri. Muistojuhla pidettiin lla.


title: Aline Grönberg

text:
Juhlavuonna 1981 Turun Sanomat järjesti lukijaäänestyksen itsenäisyyden ajan merkittävimmästä varsinaisuomalaisesta henkilöstä. Aline Grönberg oli kahdeksanneksi merkittävin varsinaissuomalainen 286 äänellä.
Aline Grönberg sai toisena naisena Suomessa kauppaneuvoksen arvon


title: Molot

text: Molot on etninen ryhmä Sinisen-Niilin alueella Sudanissa.


title: Molot

text: Moloja on alle tuhat henkeä, ja he puhuvat niloottisiin kieliin kuuluvaa molo-kieltä. Useimmat molot ovat muslimeja.


title: Representaatio (psykologia)

text: Representaatio eli edustus, esitys, kuvaaminen, kuvaus on kognitiivisen psykologian käsite, joka tarkoittaa mielikuvaa tai mielen sisältöä, eli mielen esittämää kuvausta, joka edustaa mielen ulkopuolista todellisuutta, ja siis aistitoiminnallisesti havaittavissa olevaa ja aistittavaa ympäristöä. Jos joku ajattelee esimerkiksi jotain tiettyä ihmistä, voidaan sanoa, että hänen mielessään on representaatio tuosta ihmisestä eli näkömuistiin perustuva mielikuva.


title: Representaatio (psykologia)

text: Representationalismi eli epäsuora realismi on kanta, jonka mukaan representaatiot ovat tärkein keino, jonka kautta pääsemme käsiksi ulkoiseen todellisuuteen. Ulkoinen todellisuus on anatomisen kehonrakenteen ja fysiologisten sisäisten prosessien ulkopuolista todellisuutta. Ulkopuolinen todellisuus on aistein havaittavissa. Aistitieto ja informaatio välittyvät näköaistin, kuuloaistin, hajuaistin, makuaistin ja tuntoaistin välityksellä.


title: Rakastajat-teatteri

text: Rakastajat-teatteri on vuonna 1991 perustettu Satakunnan ainoa vapaa ammattiteatteriryhmä. Sen perustivat näyttelijät Hilkka Ollikainen, Angelika Meusel ja Kai Tanner sekä puvustaja-lavastaja Lizz Santos tarjotakseen satakuntalaiselle yleisölle rohkeaa, taiteellisesti tinkimätöntä, intensiivistä ja ajatuksia herättävää huoneteatteria - huumoria ja elämän hulluutta unohtamatta. Teatteri on nimetty ensimmäisen ensi-illan, Harold Pinterin "Rakastaja"-näytelmän mukaan.


title: Rakastajat-teatteri

text: Oma teatteritila saatiin keväällä 1997 Valtakadulta. Nykyisin "Studio Hilkkana" tunnettu paikka nimettiin alun perin Hilkka-näyttämöksi teatterin edesmenneen perustajajäsenen, Hilkka Ollikaisen, mukaan. Kulttuuritehdas Kehräämö Porin Puuvillatehtaan alueelta saatiin käyttöön vuonna 2009. Tähän saliin mahtuu jopa 260 katsojaa ja se tarjoaa puitteet klubi-illoille ja isoille vierailuesityksille.


title: Rakastajat-teatteri

text: Vuodesta 2000 lähtien Rakastajat-teatteri on järjestänyt vuosittaista vapaille teatteriryhmille tarkoitettua Lainsuojattomat-festivaalia. Alun perin festivaali oli tarkoitus järjestää kiertävänä eri kaupungeissa, mutta paikaksi on vakiintunut Pori. Tapahtuman nimi viittaa vapaiden teatteriryhmien asemaan laitosteattereille ohjatun lakisääteisen rahoituksen ulkopuolella.


title: First Breath

text: First Breath on Mercenaryn ensimmäinen studioalbumi. Musiikillisesti se on tyyliltään death- ja thrash metalia. Levy ovat miksanneet Kræn Meier ja Jacob Hansen, joista jälkimmäinen myös tuotti albumin.


title: Nils Aejmelaeus

text: Nils (Niilo) Aejmelaeus (11. syyskuuta 1812 Vaasa – 20. elokuuta 1854 Porvoo) oli suomalainen pastori, joka julkaisi ensimmäisen suomenkielisen novellin tai pienoisromaanin.


title: Nils Aejmelaeus

text: Aejmelaeuksen vanhemmat olivat konrehtori (vararehtori) Johan Aejmelaeus ja Brita Johanna Lindqvist. Kuusilapsinen perhe muutti vuonna 1818 Uuteenkaupunkiin, kun Johan Aejmelaeus valittiin Uudenkaupungin ja Kalannin kirkkoherraksi. Nils Aejmelaeus pääsi ylioppilaaksi vuonna 1828, ja hänet vihittiin papiksi 1835.


title: Nils Aejmelaeus

text: Aejmelaeus oli Sulkavan kirkkoherran apulaisena vuodesta 1835, mutta hän joutui jäämään viideksi vuodeksi virkavapaalle 1838–1844 heikon terveytensä takia. Aejmelaus oli sitten Porvoon tuomiokapitulin ylimääräisenä amanuenssina 1844, 2. amanuenssina 1844–1852 ja suoritettuaan pastoraalitutkinnon 1852 hänestä tuli 1853 Porvoon tuomiokapitulin notaari eli 1. amanuenssi. Aejmelaeus valittiin myös Porvoon kaupungin kaupungin rakentamiskomitean puheenjohtajaksi.


title: Nils Aejmelaeus

text: Aejmelaeus julkaisi ensimmäisen suomenkielisen 84-sivuisen novellin tai pienoisromaanin "Haaksirikko: Suomalainen perustuskielinen taru, Niilolta" vuonna 1838 ollessaan Sulkavalla apupappina. Novellissa lehdesten tekoon lähtenyt pappilan väki tapaa venematkalla veden varaan joutuneen talonpoika Paavon. Pahoin vilustunut Paavo tuodaan pappilaan, jossa häntä hoitaa pappilan piika Loviisa. Nuoret rakastuvat toisiinsa, mutta Loviisa ei suostu aluksi Paavon kosintaan, sillä hän luulee Paavolla olevan jo morsian. Monien vaiheiden jälkeen Paavo ja Loviisa menevät kuitenkin naimisiin.


title: Nils Aejmelaeus

text: Nils Aejmelaeus oli naimisissa vuodesta 1844 Uudenkaupungin tullinhoitaja Olof Söderströmin lesken Fredrika Henrika Karolina Wittfoothin kanssa. Aejmelaeus kuoli loppukesällä 1854 Porvooseen iskeneen lavantautiepidemian aikana.


title: Ongelma

text: Ongelma on este, joka tekee vaikeaksi saavuttaa halutun päämäärän, kohteen tai tarkoituksen. Se viittaa tilanteeseen, ehtoon tai asiaan, jota ei ole vielä ratkaistu. Laajassa merkityksessä ongelma tulee asianomaiselle henkilölle ilmeiseksi sitten kun hän huomaa merkittävän eron olemassaolevan tilanteen ja halutun tilanteen välillä.


title: Ongelma

text: Työelämässä ongelmasta käytetään usein kiertoilmausta "haaste", koska käsite "ongelma" saatetaan kokea negatiiviseksi ilmaukseksi. Esimerkiksi: "Yrityksellämme on loppuvuonna edessään monia haasteita" tarkoittaa samaa kuin "Yrityksemme kohtaa loppuvuonna monia ongelmia".


title: Ongelma

text: Ongelmalle tarvitaan vastaus tai ratkaisu. Yritystä löytää ratkaisu ongelmaan kutsutaan ongelmanratkaisuksi. Eräs sen muoto on vianpaikannus eli vianetsintä.


title: Ongelma

text: 1950-luvun paikkeilta alkaen teoreettisen tietojenkäsittelytieteen eräs tavoitteista on ollut tutkia tietokoneiden käyttöä ongelmanratkaisussa.


title: Ongelma

text: Tyypillisiä ongelmia ovat mm. seuraavat:


title: The Hours that Remain

text:
The Hours that Remain on Mercenaryn neljäs studioalbumi. Levy on ensimmäinen, jolla Henrik "Kral" Andersen, yksi perustajajäsenistä, ei ole mukana. Tällä albumilla yhtye on valinnut edellisiä tuotoksiaan progressiivisemman lähestymistavan, mutta mukana on yhä elementtejä melodisesta death metalista ja power metalista.
Vain erikoispainos.


title: Asiaintila

text: Asiaintilat ovat eräs ontologinen kategoria. Muodollisesti esitettynä asiaintila "S" on entiteetti, joka vastaa jotain kokonaista väitelausetta "p" ja on olemassa, jos ja vain jos "p" on tosi. Tosiasia on asiaintila, joka vallitsee.


title: Asiaintila

text: Ontologiaan käsite asiaintila on tullut 1800-luvun lopulla. Asiaintiloilla on selitetty universaalien ongelmaan liittyvässä realismissa sitä, kuinka Bertrand Russellin olettamat universaalit eli yleiskäsitteet instantioituvat partikulaareissa eli yksilöolioissa.


title: Asiaintila

text: Asiaintiloja ovat käsitelleet muun muassa Gustav Bergmann, D. M. Armstrong, Herbert Hochberg, J. P. Moreland ja Reinhardt Grossmann. Varsinkin Bergmann ja Armstrong ovat systematisoneet Russellin aiemmin esittämiä ideoita.


title: Syy-seuraus-analyysi

text: Syy-seuraus-analyysi on menetelmä, jossa käydään läpi riippuvuuksia, jotka vaikuttavat tarkasteltavan aiheen eri tekijöiden välillä. Usein tarkoituksena on vian tai ongelman selvittäminen tai ennakoiva suunnittelu aikomuksena eliminoida vikaantumisen mahdollisuuksia. Sitä voidaan tehdä joko eteenpäin: syistä seurauksiin tai taaksepäin seurauksista syihin päin.


title: Syy-seuraus-analyysi

text: Ohjelmistotestauksessa yleisesti käytetty esitystapa on syy-/seurauskaavio. Se on suunnattu graafi, joka kytkee ohjelman tai ohjelman osan tulotiedot saatuihin lähtötietoihin. Eräs sen muoto on kalanruotokaavio.


title: Maria Charlotta Alcenius

text: Maria Charlotta Alcenius (13. marraskuuta 1834 Kruunupyy – 31. tammikuuta 1887 Korsholm) oli suomalainen opettaja ja ruotsiksi kirjoittanut runoilija. Hän käytti nimimerkkiä "Clara".


title: Jack Tramiel

text: Jack Tramiel (alkuperäinen puolalainen nimi Jacek Trzmiel, 13. joulukuuta 1928 Łódź, Puola – 8. huhtikuuta 2012 Monte Sereno, Kalifornia, Yhdysvallat) oli puolanjuutalaissyntyinen yhdysvaltalainen liikemies. Hänet tunnetaan Commodore 64 -kotitietokoneen isänä.


title: Jack Tramiel

text: Tramiel syntyi Puolassa vuonna 1928 juutalaiseen perheeseen. Toisen maailmansodan aikana koko hänen perheensä joutui natsien keskitysleireille, ensin Auschwitziin ja myöhemmin Ahlemin työleirille. Tramiel selvisi holokaustista hengissä ja muutti sodan jälkeen Yhdysvaltoihin vuonna 1947. Myöhempinä vuosinaan hän oli mukana perustamassa United States Holocaust Memorial Museumia. Yhdysvalloissa Tramiel toimi aluksi taksinkuljettajana ja kirjoituskoneiden korjaajana, mutta siirtyi sittemmin taskulaskimiin. Muutettuaan Kalifornian Piilaaksoon hän alkoi keskittyä tietokoneisiin ja tietokonepeleihin.


title: Jack Tramiel

text: Tramielin Commodore-yhtiön ensimmäiset markkinoille tuomat kotitietokoneet olivat Commodore PET ja VIC-20, mutta hänen varsinainen hittituotteensa oli vuonna 1982 markkinoille tullut Commodore 64, josta muodostui kaikkien aikojen myydyin kotitietokone. Vuonna 1984 Tramiel lähti Commodorelta, perusti uuden yhtiön ja osti peliyhtiö Atarin.


title: Jack Tramiel

text: Tramielin vaikutus tietokonealaan oli valtaisa; häntä on myöhemmin verrattu mm. Steve Jobsiin. Tramiel kuoli 83-vuotiaana huhtikuussa 2012. Tramielin liiketoiminnan sanotaan tuoneen tietokoneet entistä laajemman yleisön saataville.


title: UC AlbinoLeffe

text: Unione Calcio AlbinoLeffe on italialainen jalkapalloseura Leffen ja Albinon kaupungeista Bergamon maakunnasta. Seuran edustusjoukkue pelaa kaudella 2013–2014 maan kolmanneksi korkeimmalla sarjatasolla Lega Pro Prima Divisionessa.


title: UC AlbinoLeffe

text: AlbinoLeffen kotistadion on Bergamossa sijaitseva 26 638 -paikkainen Atleti Azzurri d'Italia, jonka se jakaa Bergamon suurimman seuran Atalantan kanssa. Joukkue pelaa kotiottelunsa vaaleansinisissä paidoissa ja tummansinisissä shortseissa. Vierasasu on punakeltainen.


title: UC AlbinoLeffe

text: Seura sai alkunsa vuonna 1998, kun kahden vierekkäin sijaitsevan kaupungin Serie C2 -seurat Albinese Calcio ja SC Leffe yhdistyivät. Heti ensimmäisellä kaudellaan AlbinoLeffe nousi kolmanneksi korkeimmalle sarjatasolle Serie C1:een. Siellä joukkue majaili vuoteen 2003 asti, jolloin nousu toiseksi korkeimmalle sarjatasolle Serie B:hen toteutui. Joukkue varmisti nousunsa päihittämällä Pisan nousukarsintafinaalissa.


title: UC AlbinoLeffe

text: Kaudella 2007–2008 AlbinoLeffe oli lähellä nousta Italian pääsarjaan Serie A:han. Joukkue hävisi kuitenkin nousukarsintafinaalissa Leccelle yhteismaalein 2–1.


title: UC AlbinoLeffe

text: Seura on koko olemassaolonsa aikana kärsinyt heikoista yleisömääristä. Ennätys on kaudelta 2006–2007, jolloin AlbinoLeffen kotiotteluita seurasi keskimäärin 2 400 katsojaa.


title: Ada Norna

text: Ada Astrid Norna (sukunimi vuoteen 1922 Bärlund; 26. lokakuuta 1896 Tampere – 1. tammikuuta 1976) oli suomalainen filosofian maisteri ja toimittaja.


title: Ada Norna

text: Nornan vanhemmat olivat kirjakauppias Heikki Theodor Bärlund ja Alina Emilia Frestadius. Norna pääsi ylioppilaaksi 1918 ja valmistui filosofian kandidaatiksi 1922 ja maisteriksi 1923. Hän oli Uuden Suomen ulkomaankirjeenvaihtajana Berliinissä vuodesta 1923 aina vuoteen 1946 saakka. Norna toimi 1920-luvulta alkaen myös Aamulehden, Ajan Suunnan, Suomen Kuvalehden ja Rintamamies-lehden Berliinin kirjeenvaihtajana.


title: Ada Norna

text: Kansallissosialismiin myönteisesti suhtautuneella Ada Nornalla oli 1930-luvulla hyvät suhteet Joseph Goebbelsin johtamaan Saksan viralliseen propagandakoneistoon ja ne auttoivat häntä kirjeenvaihtajan työssä muun muassa avaamalla pääsyn erilaisiin virallisiin tilaisuuksiin. Sotien aikana Nornan Berliinin kotitalo tuhoutui pommituksessa ja hän joutui muuttamaan Berliinin eteläpuolella sijainneelle Dahlemin esikaupunkialueelle. Kun Saksan ja Suomen viralliset suhteet katkesivat syksyllä 1944 Norna saattoi jäädä Berliiniin koska hän toimi myös ruotsalaisen Stockholms-Tidningen-lehden kirjeenvaihtajana. Keväällä 1945 hän teki vielä kolme automatkaa rintamalle muun muassa Berliinin keskustaan kunnes sotatoimet tekivät liikkumisen mahdottomaksi. Venäläiset saapuivat Dahlemiin 26. huhtikuuta 1945. Norna joutui kuulusteluihin mutta muuten häntä kohdeltiin asiallisesti.


title: Ada Norna

text: Sotien jälkeen Norna asui Milanossa toimien vapaana toimittajana. Hän avusti tällöin Aamulehteä, Suomen Kuvalehteä ja Maaseudun Tulevaisuutta. Viimeiset vuotensa Norna asui Oulussa Suomessa.


title: Ada Norna

text: Norna suomensi myös kirjoja ja näytelmiä.


title: Kalle Rissanen

text: Kaarlo Lauri (Kalle) Rissanen (21. heinäkuuta 1885 Tampere – 19. maaliskuuta 1958 New York, Yhdysvallat) oli suomalainen työväenliikkeen kirjailija, joka muutti siirtolaisena Yhdysvaltoihin.


title: TuS Koblenz

text: TuS Koblenz on vuonna 1934 perustettu saksalainen jalkapalloseura Koblenzista Rheinland-Pfalzista. Seura pelaa kotiottelunsa 15 000 katsojaa vetävällä Stadion Oberwerthillä. Seura pelaa kaudella 2016–2017 neljännellä sarjatasolla, Regionalliga Südwestissä, jonne se nousi Oberliga Rheinland-Pfalz/Saarista keväällä 2016. Kausilla 2006–2010 Koblenz pelasi Saksan 2. Bundesliigassa. Suomalainen hyökkääjä Njazi Kuqi pelasi seuran riveissä kausilla 2008–2010.


title: Sykloidi

text: Sykloidi on vierintäkäyrä, jonka muodostavat pyörän pinnalla olevan pisteen sijainnit eri ajanhetkinä, kun pyörä vierii suoraan tasaisella alustalla.


title: Sykloidi

text: Sykloidi on samalla brakistokroni eli käyrä, jota pitkin kappale nopeimmin vierii huipulta alas painovoiman vaikutuksesta. Samalla se on tautokroni, mikä merkitsee, että aika, jossa sen sisäpintaa pitkin vierivä, alkutilassa lepotilassa jossakin sen pisteessä oleva pallo saavuttaa käyrän alimman kohdan, ei riipu sen alkuperäisestä paikasta.


title: Sykloidi

text: Sykloidia tutki ensimmäisenä Nicholas of Cusa ja myöhemmin Marin Mersenne. Nimen sille antoi Galileo Galilei vuonna 1599. Vuonna 1634 G.P. de Roberval todisti, että sykloidin alle jäävän alueen pinta-ala on kolme kertaa niin suuri kuin sen ympyrän, jonka vieriessä se muodostuu. Vuonna 1658 Christopher Wren osoitti, että sykloidin pituus on neljä kertaa niin suuri kuin sen muodostavan ympyrän läpimitta. Sykloidia on sanottu "Geometrian Helenaksi", ja 1600-luvun matemaatikot kävivät paljon siihen liittyviä kiistoja.


title: Sykloidi

text: Origon kautta kulkeva sykloidi, jonka "r"-säteinen ympyrä muodostaa vieriessään, muodostuu pisteistä ("x", "y"), jotka toteuttavat ehdot:


title: Sykloidi

text: missä parametri "t" on reaaliluku. Parametrin "t" voidaan käsittää tarkoittavan aikaa, jolloin vierivän ympyrän keskipiste hetkellä "t" on pisteessä "rt".


title: Sykloidi

text: Edellä trigonometriset funktiot on määritelty käyttämällä kulmayksikkönä radiaania. Jos kulmayksikkönä käytetään astetta, yhtälöt on kirjoitettava muotoon


title: Sykloidi

text: x = a(cos(270°-t)) + 2πrt/360°


title: Sykloidi

text: y = a(sin(270°-t)) + r


title: Sykloidi

text: Käyrä on derivoituva muualla paitsi erikoispisteissä, joissa se kohtaa "x"-akselin. Niissä sykloidilla on terävä kärki, ja niitä lähestyttäessä derivaatta kasvaa rajatta formula_3:ään tai formula_4:ään riippuen siitä, kummasta suunnasta erikoispistettä lähestytään. Sykloidi toteuttaa myös differentiaaliyhtälön


title: Sykloidi

text: "r"-säteisen ympyrän generoiman sykloidin kaari voidaan parametroida näin:


title: Sykloidi

text: missä


title: Sykloidi

text: Koska


title: Sykloidi

text: on sykloidin kaaren alla olevan alueen pinta-ala


title: Sykloidi

text: Sykloidin kaaren pituus "S" voidaan laskea seuraavasti:


title: Sykloidi

text: Episykloidi on käyrä, joka muodostuu ympyrän vieriessä toisen ympyrän kehää pitkin sen ulkopuolella. Hyposykloidi taas muodostuu ympyrän vieriessä toisen ympyrän kehää pitkin sen sisäpuolella. Vastaavasti voidaan muodostaa käyriä ympyrän vieriessä minkä tahansa muutakin käyrää pitkin.


title: Sykloidi

text: Syklodilla, episykloidilla ja hyposykloidilla on se yhteinen ominausuus, että kukin niistä on yhdenmuotoinen evoluuttansa kanssa.


title: Ernst Odert Reuter

text: Ernst Odert Reuter (8. lokakuuta 1815 Oravainen – 11. toukokuuta 1890 Tammisaari) oli suomalainen pappi ja kirjailija.


title: Ernst Odert Reuter

text: Reuterin vanhemmat olivat kirjanpitäjä Johan Fredrik Reuter ja Gustava Elisabet von Essen. Hän kävi Vaasan triviaalikoulua ja pääsi ylioppilaaksi 1832. Reuter, joka liittyi jo opiskeluaikanaan herännäisiin, vihittiin papiksi 1840, joskaan hän ei suorittanut pastoraalitutkintoa vakaumuksellisista syistä. Hän toimi pappina Nauvossa, Brändössä, Sottungassa, Västanfjärdissä, Karjaalla, Inkoossa ja Espoossa. Reuter oli Tammisaaren kappalaisena 1859–1890, varapastorin arvon hän sai 1860.


title: Ernst Odert Reuter

text: Reuter oli naimisissa vuodesta 1843 Aura Augusta Avellanin (k. 1882) kanssa. Heidän poikansa oli insinööri ja kirjailija Jonatan Reuter.


title: Ernst Odert Reuter

text: Reuter julkaisi muun muassa joukon uskonnollisia pienoisromaaneja, minkä lisäksi hän toimitti "Barnavännen" eli "Lasten Ystävä" -nimistä kristillistä lastenlehteä 1862-1863. Hänen teoksiaan, joista jotkut käännettiin myös suomeksi, ovat:


title: Great Andamanese

text: Great Andamanese (kirjaimellisesti "suurandamaanit", hindiksi अण्डमानी) on englanninkielinen yhteisnimitys toisiinsa liittyville alkuperäisheimoille tai ryhmille, jotka elivät Great Andamanin saaristossa. Heimoja yhdisti samankaltainen heimokulttuuri ja toisilleen sukua olevat kielet. Kielitieteilijät jakavat Great Andamanesen kieliryhmän kymmeneen kieleen tai murteeseen: aka-bea, akar-bale, aka-kede, aka-kol, a-pucikwar, oko-juwoi, aka-cari, aka-kora, aka-jeru, aka-bo.


title: Great Andamanese

text: Brittien saapuessa Andamaaneille heimolaisia oli yli 5 000. Nykyään Great Andamanese -ryhmään kuuluu Survival Internationalin mukaan 53 ihmistä. VOGA:n raportissa (päivätty 13.1.2006) luetellaan 50 ihmistä ja neljä ulkopuolelta yhteisöön muuttanutta. Jäljelle jääneet heimolaiset asuvat nykyisin pienellä Strait Islandilla. Heimolaisista enää muutama osaa puhua Great Andamanese -heimon omaa kieltä.


title: Great Andamanese

text: Muut Andamaaneilla edelleen elävät alkuperäisheimot ovat jarawat, onget sekä eristyksissä Pohjois-Sentinelin saarella asuvat sentinelit.


title: Prussian Blue

text: Prussian Blue oli yhdysvaltalainen valkoista nationalismia kannattanut folkduo, jonka vuonna 1992 syntyneet kaksossiskokset Lynx Vaughan Gaede ja Lamb Lennon Gaede perustivat alkuvuodesta 2003 Bakersfieldissä, Kaliforniassa.


title: Prussian Blue

text: Prussian Blue julkaisi debyyttialbuminsa "Fragment of the Future" (Resistance Records) vuoden 2004 loppupuolella, minkä jälkeen duolta ilmestyi vielä albumi "The Path We Chose" vuonna 2005 ja kokoelma-albumi "For the Fatherland" vuonna 2006.


title: Prussian Blue

text: Yhtyeellä oli vahvat siteet National Vanguard -organisaatioon. The Daily Telegraphin mukaan yhtye teki konserteissaan myös natsitervehdyksiä. Vuonna 2011 julkaistussa haastattelussa siskokset ilmoittivat olevansa nykyään melko liberaaleja ja kannattavansa monikulttuurisuutta.


title: Prussian Blue

text: Nimi Prussian Blue tarkoittaa preussinsinistä, joka on holokaustin uhrien murhaamiseen käytetyn Zyklon B -myrkkykaasun runsaan käytön kaasukammion seiniin jättämä väri. Holokaustin kiistävät tai sitä vähättelevät sanovat, että väriä (tai edes sen jäämiä) olisi pitänyt löytyä suihkuhuoneiden seiniltä.


title: Fast Material

text: Fast Material on suomalaisen Cause For Effect -yhtyeen ensimmäinen täyspitkä levy. Päinvastoin kuin myöhemmissä levytyksissä, yhtye käytti tällä julkaisulla vielä kitaraa.


title: Fast Material

text: Levy on äänitetty syyskuussa 1998 tamperelaisessa Fantom Studiossa. Basisti/laulaja Tuomo soitti sekä basso- että kitaraosuudet. Levyllä on yhteensä 32 kappaletta ja sen kokonaiskesto on hieman yli puoli tuntia. Kappaleet on tehty vuosien 1997 ja 1998 aikana.


title: Fast Material

text: Levyn julkaisi lopulta syksyllä 2000 saksalainen Ecocentric Records kahden muun pienlevy-yhtiön joutuessa perääntymään projektista taloudellisten vaikeuksien takia. Levyn ilmestyttyä oli yhtye jo muuttunut basso/rummut duoksi ja käynyt äänittämässä ensimmäisen äänitteensä duona. PQ-2 miniCD:n marraskuussa 1999.


title: Fast Material

text: Vain harvoja levyllä olevia kappaleita on soitettu myöhemmin keikoilla. Äänityksen ja julkaisun välisenä aikana yhtye teki muodonmuutoksen ja sen takia itse levy on jäänyt hieman välityön asemaan. Suomalaisen Dies Irae Recordsin julkaistessa kesäkuussa 2006 diskografia CD:n "2001–2004", mukaan otettiin vain basso/rummut aikakauden äänitteet.


title: Both Ends of the Path

text: Both Ends of the Path on thrash metal -yhtye Airdashin vuonna 1991 julkaistu kolmas ja viimeinen studioalbumi. Warner Music Finland julkaisi albumin uudelleen vuonna 2008.


title: Both Ends of the Path

text: Albumi ylsi Suomen virallisen listan sijalle 27, ja pysyi listalla yhteensä 4 viikkoa.Vuoden 2008 uusintapainoksen bonuskappaleet


title: Mapudungun

text: Mapudungun on kieli, jota puhutaan Chilessä ja Argentiinassa elävien mapuchejen keskuudessa. Kielellä on noin 300 000 puhujaa, joista 200 000 asuu Chilessä ja 100 000 Argentiinassa. Mapudungunia puhuvat myös muutamat muutkin kansat kuin mapuchet johtuen mapuchejen muutosta heidän alueilleen ja heidän kielensä sulautumisesta mapudunguniin. Tästä syystä mapudungunissa on useita murteita.


title: Mapudungun

text: Mapudungunin kielen standardisoinnin aloitti jesuiitta Luis de Valdivia julkaisemalla kielioppikirjan 1606. Toinen merkittävä kielen kehittäjä oli niin ikään jesuiitta Andrés Febrés, joka julkaisi kieliopin lisäksi sanakirjan. Kirjat oli tarkoitettu mapuchejen parissa käännytystyötä tekeville jesuiitoille. Etelä-Chilen kouluissa on mahdollista opiskella mapudungunia.


title: Mapudungun

text: Vuonna 2006 Microsoft teki Windowsin version, jonka kieleksi saattoi asettaa mapudungunin. Mapuchejen johtajat haastoivat Microsoftin oikeuteen, koska pitivät kieltään tekijänoikeuslakien alaisena.


title: Antti Papinaho

text: Antti Papinaho () oli suomalainen koripallovalmentaja. Korisliigassa Papinaho toimi Pussihukkien sekä Joensuun Katajan päävalmentajana. Hän valmistui vuonna 2005 Jyväskylän yliopistosta liikuntatieteiden maisteriksi pääaineenaan valmennus ja testausoppi.


title: Antti Papinaho

text: Papinaho pelasi nuoruusvuosinaan koripalloa kasvattajaseurassaan Orimattilan Jymyssä. Jymyssä Papinaho aloitti myös valmentajauransa 1990-luvun lopussa. Jymystä hän siirtyi Hongikon Nuorisoseuran Urheilijoihin valmentamaan tyttöjen juniorijoukkuetta, jossa hän toimi siihen asti kunnes pääsi kaudeksi 2002–03 BC Jyväskylän SM-Koris-joukkueeseen apuvalmentajaksi. Kaudet 2003–04 ja 2004–05 hän toimi Rekolan Urheilijoiden I-divisioonassa pelaavan edustusjoukkueen päävalmentajana sekä samalla Pussihukkien SM-Koris-joukkueen apuvalmentajana. 15-vuotiaiden maajoukkueryhmässä Papinaho toimi apuvalmentajana vuonna 2004.


title: Antti Papinaho

text: Papinaho nimitettiin kaudeksi 2005–06 Pussihukkien päävalmentajaksi. Pussihukat selviytyi Papinahon debyyttikaudella pudotuspeleihin ollen lopulta sarjan kahdeksas. Papinahon sopimus Pussihukissa käsitti myös kauden 2006–07. Joukkueen huonon menestyksen takia kokenut Kari Liimo kuitenkin korvasi hänet tammikuussa 2007.


title: Antti Papinaho

text: Papinaho siirtyi kaudeksi 2007–08 Korisliigassa pelaavan Joensuun Katajan päävalmentajaksi. Kuitenkin myös tämä pesti loppui kesken kauden, sillä kauden puolivälin tienoilla Ray Ailus vaihdettiin sarjan häntäpäähän jumiuttuneen joukkueen päävalmentajaksi. Papinaho jatkoi kuitenkin töitä Katajan organisaatiossa muissa työtehtävissä. Huhtikuussa 2008 hänet nimitettiin Katajan toiminnanjohtajaksi sekä valmennuspäälliköksi. Tässä työtehtävässä hän toimi myös kauden 2008–09, kunnes menehtyi marraskuussa 2008 traagisesti väistäessään autollaan poroa ja suistumalla järveen.


title: Driver: Parallel Lines

text: Driver Parallel Lines (lyhyesti DPL) on Reflections Interactiven (nykyisen Ubisoft Reflectionsin) kehittämä sekä Ubisoftin ja Atarin vuonna 2006 julkaisema kolmannen persoonan ammunta- ja ajopeli.


title: Driver: Parallel Lines

text: Pelaaja voi liikkua vapaasti avoimessa maailmassa, varastella autoja tai jopa ammuskella ympäriinsä. Uutena ominaisuutena pelaaja voi tuunata autojansa muun muassa maalaamalla, parantamalla moottoreita ja muuttamalla ulkoasua.


title: Driver: Parallel Lines

text: Peli sijoittuu New Yorkiin, jossa liikutaan TK (The Kid) -nimisellä miehellä. Pelin alku sijoittuu vuoteen 1978, kunnes TK joutuu vankilaan. Hän pääsee vankilasta vasta vuonna 2006, jolloin hän jatkaa tehtäviään.


title: Merivoimien esikunta

text: Merivoimien esikunta ("MERIVE", aikaisemmin MerivE), puolustusvoimien sisällä Merivoimien Esikunta, on merivoimien komentajan johtoesikunta. Merivoimien esikunta toimii Turussa, Heikkilän kasarmilla.


title: Merivoimien esikunta

text: Esikuntapäällikkönä ("ep") ovat toimineet 1940-luvulta lähtien seuraavat upseerit:Esikunnan henkilöstömäärä on noin 180. Se on myös merivoimien komentajan palveluspaikka. Esikuntarakennuksessa on myös puolustusvoimien logistiikkalaitoksen järjestelmäkeskuksen tiloja.


title: Merivoimien esikunta

text: Liikenneviraston sotilastoimisto Helsingissä, Laivaston soittokunta Turussa ja Merivoimien tietotekniikkakeskus kuuluvat Merivoimien esikunnan kokoonpanoon. Tietotekniikkakeskuksen tietotekniikkayksiköt (2 kpl) toimivat Pansiossa ja Upinniemessä.


title: Merivoimien esikunta

text: Esikunta toimi vuodet 1919–1983 Helsingin Katajanokalla ja erisijainneissa muun muassa Aleksanterinkadulla ja yhtäjaksoisesti Merikasarmilla vuodesta 1940, vuosina 1983–2007 Helsingin Lauttasaaressa nykyisissä Etelä-Suomen Huoltorykmentin esikunnan tiloissa. Vuonna 1941 se oli väliaikaisesti sijoitettuna Espooseen Hagalundin kartanoon.


title: Handley Page Type O

text: Handley Page Type O on ensimmäisen maailmansodan aikaan Iso-Britanniassa käytetty kaksimoottorinen pommikone, joista on tehty kaksi versiota: Handley Page O/100 (100 tarkoittaa koneen siipiväliä jalkoina) (H.P.11) ja Handley Page O/400 (H.P.12). Konetyyppi suunniteltin kuljettamaan länsirintaman lentokentiltä, kuten eteläisestä Englannista pommikuorma Berliiniin. Ensilento koitti 18. joulukuuta 1915. Aktiivi sotilaspalveluskäyttö aloitettiin marraskuussa 1916.


title: Handley Page Type O

text:
Valmistuessaan Handley Page Type O oli suurin Englannissa valmistettu lentokone. Konetyyppi oli omana käyttöaikakautenaan myös kaikkein raskaimpia luokassaan, ja sitä voitiin luonnehtia strategisena kantamansa (1 120 km) puolesta. Kone saattoi kuljettaa enintään 908 kg pommeja. Tavanomainen pommiaseistus saattoi olla joko 16 × 51 kg tai 8 × 113 kg, sekä myöhemmin 1 × 750 kg pommeja. Siinä oli neljän hengen miehistö, sekä puolustusaseistuksena enintään 5 × 7,7 mm "Lewis"-konekiväärejä kolmessa liikuteltavassa erillisampumossa. Huippunopeus oli 157 km/h. Koneessa käytettiin erilaisia ja eritehoisia moottorityyppejä, jotka vaikuttivat suoritusarvoihin. Ainakin Sunbeamin "Cossack"- tai "Maori"-, Fiatin "A-12"- ja Rolls-Roycen "Eagle"-sarjan moottoreita käytettiin. Toisin kuten jotkin muut vastaavat konetyypit, Handey Pagen Series O -koneet eivät saaneet juurikaan käyttöä siviili-ilmailun puolella (matkustajakoneiksi muunnettuina) sodan jälkeen.
Konetyypin seuraaja on V/1500.


title: Optinen tiheys

text:
Optinen tiheys kuvaa aineen kykyä taittaa valoa. Mitä tiheämpää
aine on optisesti, sitä enemmän se taittaa valoa eli sitä suurempi taitekerroin sillä on. Kun valo tulee optisesti harvemmasta aineesta (taitekerroin pienempi) optisesti tiheämpään, se taittuu kohti pinnan normaalia.


title: Optinen tiheys

text: Esimerkiksi silmälasien linssit pyritään valmistamaan mahdollisimman ohuiksi, koska silloin ne ovat kevyet ja miellyttävät käyttää. Valontaittokyvyn täytyy kuitenkin olla suuri eli pitää käyttää optisesti tiheää ainetta. Tarkoitukseen kehitetään jatkuvasti muovilaatuja.


title: Haakon III Sverrenpoika

text: Haakon III Sverrenpoika ("Håkon Sverresson", 1182 – 1. tammikuuta 1204) oli Norjan kuningas 9. maaliskuuta 1202– 1. tammikuuta 1204. Hän oli Sverre Sigurdinpojan avioton poika.


title: Haakon III Sverrenpoika

text: Haakon hallitsi vain lyhyen aikaa, mutta onnistui solmimaan rauhan kuninkaan ja kirkon välillä. Haakonin isän ollessa kuninkaana maallisen ja hengellisen vallan välille oli syttynyt sota piispojen nimitysoikeudesta.


title: Haakon III Sverrenpoika

text: Haakonin äitipuolen Margaret Eriksdotterin huhuttiin myrkyttäneen hänet.


title: Merivoimien materiaalilaitos

text: Merivoimien materiaalilaitos (MERIVMATL, aik. MerivMatL) oli Suomen merivoimien puolustushaaran kaluston huollosta, käyttöönotosta ja varastoinnista vastaava yksikkö. Siihen kuuluivat esikunta Turun Artukaisissa ja keskusvarasto ja korjaamo Pansiossa, ns. laivastoaseman yhteydessä sekä Skinnarvikin Varikko-osasto Kemiönsaaren kunnassa.


title: Merivoimien materiaalilaitos

text: Laitos toimi aikaisemmin nimellä Merivoimien Varikko (MerivV), joka perustettiin vuonna 1998. Nimenmuutos tuli voimaan vuoden 2006 alusta.


title: Merivoimien materiaalilaitos

text: Materiaalilaitoksella on henkilöstöä yhteensä n. 270 ja sen päällikkönä on toiminut maaliskuusta 2014 insinöörikommodori Jaarle Wilska. Wilskaa edelsi vuoden 2012 alusta kommodori Heikki Rauhala, joka jäi eläkkeelle maaliskuun alussa 2014. Rauhalaa edelsi eläkkeelle jäänyt kommodori Heikki Mahlamäki (s. 1956). Henkilöstöstä pääosa on siviilejä ja noin 60% äidinkieleltään ruotsinkielisiä.


title: Merivoimien materiaalilaitos

text: Laitoksen johdossa ennen ja jälkeen nimenmuutosta palveli kommodori Jaakko Tikka.


title: Merivoimien materiaalilaitos

text: Merivoimien Materiaalilaitokselle oli perustettu 1.1.2012 lukien oma esikunta. Esikunta sijaitsi Turun Artukaisissa.


title: Merivoimien materiaalilaitos

text: Muut yksiköt olivat:


title: Merivoimien materiaalilaitos

text: Laitoksen henkilövahvuus on uudistuksen jälkeen noin 300 henkeä.


title: Merivoimien materiaalilaitos

text: Kemiönsaaren Skinnarvikin Pääskyvuoren alueella sijaitsee erikoismateriaalista vastaava, vuodesta 1968 toiminut Kemiön varikko-osasto ("KEMVOS", aik. "KemVko-os").Varikko-osaston nimi juontaa Kemiön kunnasta, joka oli itsenäinen kuntansa vuoden 2008 loppuun. Varikko toimii entisen Dragsfjärdin puolella. Varikko-osaston hallinnolliset osat ovat materiaaliosasto (mat-os), miinahuoltola (mnahla), ohjushuoltola (ohjhla) sekä toimisto.


title: Merivoimien materiaalilaitos

text: Joukko-osaston perinnepäivä on 19. lokakuuta.


title: Merivoimien materiaalilaitos

text: Puolustusvoimauudistuksessa Materiaalilaitos yhdistettiin uuteen, 1.1.2015 perustettavaan Puolustusvoimien logistiikkalaitokseen (PVLOGL).


title: Yön ensimmäinen keikka

text: Yön ensimmäinen keikka on joulukuussa 2008 ilmestynyt Yön livealbumi, joka sisältää yhtyeen ensiesiintymisen vuodelta 1981. Levy julkaisiin vain vinyylialbumina ja siitä otettiin rajoitettu 500 kappaleen painos.


title: Yön ensimmäinen keikka

text: Albumin materiaali äänitettiin yhtyeen ensimmäisellä keikalla Malminpään keskikoulun eli entisen Porin tyttölyseon juhlasalissa 19. syyskuuta 1981. Kyseessä oli Porin Elävän Musiikin yhdistyksen PELMU:n järjestämä tilaisuus, jossa Yön lisäksi oli myös useita muita esiintyjiä. Niistä tunnetuin oli Sandaaleja Liukuhihnalla, jonka jäseniä myöhemmin vaikutti yhtyeissä Hexenhaus ja Psyyke.


title: Yön ensimmäinen keikka

text: Illan ensimmäisenä yhtyeenä soittaneen Yön osuuden nauhoitti PELMU:n silloisiin aktiiveihin lukeutunut Timo Järvenpää, jota myös kuullaan levyllä kuuluttajana. Myöhemmin hän tuli tunnetuksi yhtyeen pitkäaikaisena managerina. Äänitys tehtiin suoraan mikseriin kytketyllä kasettinauhurilla, eikä sitä alun perin tarkoitettu julkaistavaksi. Levy sai alkunsa keväällä 2008, kun Jussi Hakulinen ja Yön pitkäaikainen rumpali Veikko Lehtiranta löysivät C-kasetin ja päättivät julkaista sen materiaalin. Albumi sisältää koko keikan sellaisenaan, lukuun ottamatta kappaleiden välillä olleita pitkiä taukoja, jotka on leikattu pois. Äänenlaatu on heikkotasoinen, eikä myöskään yhtyeen soittotaito ole vielä kovinkaan hyvä. Esimerkiksi Poko Rekordsin toimitusjohtaja Epe Helenius on kertonut halunneensa painattaa levyn kanteen teksin "Ei kuunneltavaksi" ja Timo Järvenpään mukaan albumi ei ole tarkoitettu ainakaan yhtyeen nykyisen tuotannon faneille.


title: Yön ensimmäinen keikka

text: Levyn kappaleista Yö otti myöhempään ohjelmistoonsa ainoastaan version Tapio Rautavaaran tunnetuksi tekemästä laulusta "Päivänsäde ja menninkäinen", joka löytyy muun muassa yhtyeen kaksi vuotta myöhemmin julkaistulta esikoisalbumilta "Varietee". Yön jäsenten lisäksi kappaleiden tekijöiden joukkoon on merkitty myöhemmin Dingossa soittanut Jarkko Eve sekä Appendix- ja Wolfmen-yhtyeissä vaikuttava Miksa Huhdanpää.


title: Stávros Tziortzís

text: Stávros Tziortzís (, s. 15. syyskuuta 1948 Kypros) on kreikkalainen yleisurheilija. Hänen päälajinsa oli 400 metrin aitajuoksu.


title: Stávros Tziortzís

text: Tziortzís sijoittui Münchenin 1972 olympialaisten 400 metrin aitajuoksussa seitsemänneksi ajalla 49,66 s. Rooman EM-kilpailuissa 1974 hän sijoittui neljänneksi ajalla 49,71 s.


title: Kookoslurikki

text: Kookoslurikki ("Vini stepheni") on uhanalainen kaijalaji.


title: Kookoslurikki

text: Kookoslurikin pituus on noin 19 cm ja paino 42–55 g. Sen höyhenpuku on selkäpuolelta vihreä ja mahapuolelta kirkkaan punainen. Rinnan poikki kulkee vaihtelevan paksuinen vihreä vyö. Nokka on oranssi, iiris keltainen ja koivet oranssit. Sukupuolet ovat samanvärisiä. Nuoren linnun nokka on ruskehtava, iiris tummanruskea ja koivet oranssinruskeat sekä alapuoli vihreä.


title: Kookoslurikki

text: Kookoslurikki elää vain asumattomalla Hendersonin saarella Pitcairnin saaristossa Tyynenmeren keskellä. Lajin elinympäristön laajuus on 37,3 neliökilometriä ja sen populaation koko oli vuonna 1992 noin 1 200 paria. Parvet ovat liikkuvaisia ja vaeltelevat kukkivia puita etsien paikasta toiseen. Lajin kanta on vaarantunut polynesianrottien ("Rattus exulans") takia. Kookoslurikkia pidetään harvoin vankeudessa häkkilintuna.


title: Kookoslurikki

text: Kookoslurikit asuvat metsissä, mielellään metsänreunoissa, sekä kookospalmumetsiköissä. Ne esiintyvät yleensä pienissä parvissa tai pareittain.


title: Kookoslurikki

text: Pesintä tunnetaan puutteellisesti.


title: Kookoslurikki

text: Kookoslurikit syövät siitepölyä, mettä, kukkia, pehmeitä hedelmiä ja hyönteisiä sekä muita pieniä niveljalkaisia.


title: Kamarineuvos

text: Kamarineuvos on Suomessa käytössä oleva arvonimi. Ruotsissa kamarineuvoksiksi kutsuttiin aiemmin kamarikollegion jäseniä.


title: Kamarineuvos

text: Kustaa Vaasa perusti 1539 kuninkaallisen kamarin, jonka palveluksessa olevia johtavia virkamiehiä kutsuttiin kamarineuvoksiksi. He vastasivat toimistaan aluksi suoraan kuninkaalle ja myöhemmin valtiovarainhoitajalle, joka toimi kamarin päällikkönä. Vuoden 1634 hallitusmuoto teki kamarista kollegion, jota nimitettiin kamarikollegioksi. Sen palveluksessa oli neljä kamarineuvosta, joista kaksi oli valtaneuvoksia. Näitä kahta nimitettiin valtakunnankamarineuvoksiksi (), mutta nämä virat lakkautettiin 1720. Kamarineuvosten virat lakkautettiin 1972, jolloin kollegion esimiehiä alettiin kutsua viraston johtajiksi ("verkschef").


title: Kamarineuvos

text: Kamarineuvos on suomalainen arvonimi, jonka myöntää tasavallan presidentti. Se kuuluu 8. ryhmään arvonimistä suoritettavien maksujen luettelossa. Arvonimestä maksettava vero on joko .


title: Kamarineuvos

text: Arvonimi on myönnetty itsenäisyyden aikana Suomen tasavallassa 105 henkilölle vuosien 1919–2013 aikana.


title: Kamarineuvos

text: Ensimmäisen kamarineuvoksen arvon itsenäisessä Suomessa sai Viipurin läänin lääninrahastonhoitaja Gustaf Timgren vuonna 1919. Televisiotoimittaja Niilo Tarvajärvi sai kamarineuvoksen arvon vuonna 1989 ja kirjailija Reino Palmroth vuonna 1982.


title: Alfred John North

text: Alfred John North (11. kesäkuuta 1855 Melbourne–6. toukokuuta 1917 Sydney) oli australialainen lintutieteilijä.


title: Alfred John North

text: North opiskeli Melbourne Grammar Schoolissa. Hän pääsi töihin Australian museoon Sydneyssä vuonna 1886 ja sai pysyvän viran viisi vuotta myöhemmin. North järjesti ensin museon munakokoelmia ja laati sitten kokoelmaluettelon (1889). Vuosina 1891-1917 hän toimi lintutieteen assitenttina. North kirjoitti teokset "List of the Insectivorous Birds of New South Wales" (1897) ja "Descriptive Catalogue of the Nests and Eggs of Birds Found Breeding in Australia and Tasmania" (1889). Hän oli American Ornithologists' Unionin kirjeenvaihtojäsen vuodesta 1902 alkaen British Ornithologists' Unionin jäsen ("colonial member") vuodesta 1903.


title: Alfred John North

text: North kuvaili joitakin uusia lintulajeja Victorian Naturalist-lehdessä, joka oli Field Naturalists Club of Victoria-seuran lehti, ja jonka perustajia hän oli. North kuvaili ainakin nokihuitin ("Porzana atra"), pictairninhedelmäkyyhkyn ("Ptilinopus insularis") ja kookoslurikin ("Vini stepheni").


title: Bruno Marie-Rose

text: Bruno Marie-Rose (s. 20. toukokuuta 1965 Bordeaux) on entinen ranskalainen pikajuoksija ja olympiamitalisti. Hänen päämatkansa oli 100 metrin juoksu.


title: Bruno Marie-Rose

text: Marie-Rose kilpaili olympialaisissa ensimmäisen kerran Los Angelesissa 1984. Hän juoksi neljännen osuuden Ranskan kuudenneksi sijoittuneessa pikaviestijoukkueessa (loppuaika 39,10 s). Stuttgartin EM-kilpailuissa 1986 hän saavutti pronssia 100 metrin juoksussa ajalla 10,21 s ja juoksi ankkuriosuuden pikaviestissä, jossa Ranska sijoittui neljänneksi ajalla 38,86 s. Vuonna 1987 Marie-Rose saavutti sisäratojen EM-kilpailuissa Liévinissä 200 metrin juoksussa kultaa maailmanennätysajalla 20,36 s ja sisäratojen MM-kilpailuissa Indianapolisissa samalla matkalla hopeaa ajalla 20,89 s. Liévinin aika säilyi maailmanennätyksenä vuoteen 1995 saakka ja on vielä vuonna 2008 voimassa oleva Ranskan ennätys. Soulin 1988 olympialaisissa Marie-Rose saavutti pikaviestin ensimmäisen osuuden juoksijana olympiapronssia Ranskan joukkueen loppuajan ollessa 38,40 s.


title: Bruno Marie-Rose

text: Splitin EM-kilpailuissa 1990 Marie-Rose sijoittui 100 metrillä neljänneksi saatuaan 2,2 m/s:n myötätuulessa loppuajan 10,10 s. Viestissä hän juoksi ankkuriosuuden ja teki Max Morinièren, Daniel Sangouman ja Jean-Charles Trouabalin kanssa maailmanennätyksen 37,79 s. Seuraavana vuonna Tokion MM-kilpailuissa Marie-Rosen ankkuroima viestijoukkue juoksi ajan 37,87 s mutta jäi maailmanennätystä aikaan 37,50 s parantaneen Yhdysvaltain joukkueen takana hopealle.


title: Bruno Marie-Rose

text: Marie-Rose juoksi 200 metrin lisäksi sisäratojen Ranskan ennätyksen 60 metrillä vuonna 1987; aika oli 6,56 s. Ranskan mestaruuden hän voitti 100 metrillä vuosina 1984 ja 1989 sekä 200 metrillä vuosina 1986 ja 1987. Näiden ulkoratamestaruuksien lisäksi hän voitti sisäratojen Ranskan mestaruuden 60 metrillä vuosina 1987, 1989 ja 1990 sekä 200 metrillä vuosina 1986 ja 1987.


title: Slovenian demokraattinen puolue

text: Slovenian demokraattinen puolue (, SDS) on slovenialainen oikeistolainen konservatiivipuolue. Vuoteen 2003 sen nimi oli "Socialdemokratska stranka Slovenije". Puoluetta on johtanut vuodesta 1993 Janez Janša, joka oli pääministerinä 2004–2008.


title: Slovenian demokraattinen puolue

text: Puolueen edeltäjä oli Slovenian sosiaali-demokraattinen liitto, joka syntyi antikommunistisesta ammattiyhdistysliikkeestä 1980-luvun lopulla. Sen johtaja France Tomšič oli järjestänyt joulukuussa 1987 ensimmäiset lakot Sloveniassa seuraten Puolan Solidaarisuus-liikkeen esimerkkiä. Hän jätti puolueen pian sen perustamisen jälkeen loppuvuodesta 1989 Jože Pučnikille, joka oli maasta Länsi-Saksaan 1960-luvulla karkotettu toisinajattelija. Pučnikin johdolla puolueesta tuli Saksan, Itävallan ja Pohjoismaiden hyvinvointimallia kannattava sosiaalidemokraattinen puolue.


title: Slovenian demokraattinen puolue

text: Toinen SDS:n edeltäjäpuolueista on Slovenian demokraattinen unioni. Molemmat puolueet osallistuivat DEMOS-liikkeeseen, joka löi Slovenian kommunistisen puolueen ensimmäisissä vapaissa vaaleissa huhtikuussa 1990. DEMOS hajosi 1992 ja Slovanian demokraattinen unioni saman vuonna, jolloin osa siitä liittyi Pučnikin joukkoihin. Tästä huolimatta SDS kärsi selvän tappion vuoden 1992 vaaleissa päästen hädin tuskin parlamenttiin, mutta pääsi silti Janez Drnovšekin hallitukseen.


title: Slovenian demokraattinen puolue

text: Toukokuussa 1993 kolmannessa puoluekongressissa Pučnik kannatti seuraajakseen Slovenian itsenäisyyssodan aikaista puolustusministeriä Janez Janšaa. Pučnik jäi kunniapuheenjohtajaksi kuolemaansa 2003 saakka. Janša jäi ainoaksi SDS:n ministeriksi hallitukseen maaliskuuhun 1994 asti, jolloin pääministeri erotti hänet syyttäen häntä puuttumisesta armeijan avulla oikeuden kulkuun.


title: Slovenian demokraattinen puolue

text: SDS jäi oppositioon seuraavaksi kymmeneksi vuodeksi, lukuun ottamatta lyhtyaikaista Andrej Bajukin hallitusta. Tänä aikana se siirtyi selvästi oikealle ja otti taloudellisesti liberaalimman ja sosiaalisesti konservatiivisemman poliittisen linjan. Vuonna 2000 se anoi konservatiivipuolueiden Euroopan kansanpuolueen jäsenyyttä ja vaihtoi nimensä 2003 "Slovenian Sosiaalidemokraattisesta puolueesta" "Slovenian demokraattiseksi puolueeksi", mutta sama lyhenne SDS säilyi. Uudessa ohjelmassa se määriteltiin keskustalaiseksi puolueeksi.


title: Slovenian demokraattinen puolue

text: Vuoden 2004 vaaleissa puolue nousi suurimmaksi saaden 29 % äänistä. Se muodosti hallituksen kristillisdemokraattisen Nova Slovenijan, Kansanpuolueen ja Demokraattisen eläkeläisten puolueen kanssa. Vuoden 2008 vaaleissa puolue menetti yhden paikan ja jäi toiseksi sosiaalidemokraateille.


title: Slovenian demokraattinen puolue

text: Vuoden 2018 parlamenttivaaleissa puolue sai 25 % äänistä ja nousi parlamentin suurimmaksi puolueeksi.


title: Abstrakti kone

text: Abstrakti kone, myös abstrakti tietokone, on teoreettinen malli tietokoneesta, sen laitteistosta tai ohjelmistosta, jota sovelletaan automaattien teoriassa. Laskentaprosessin abstrahointia käytetään sekä tietojenkäsittelytieteessä että tietokoneiden suunnitteluprosesseissa. Se edellyttää usein diskreettiä ajan käsittelyä eli simulointia.


title: Abstrakti kone

text:
Laskennan teoriassa abstrakteja koneita käytetään usein ajatuksellisina kokeina arvioimaan laskettavuutta tai analysoimaan algortimien kompleksisuutta (Kompleksisuusteoria).
Tyypillinen abstrakti kone sisältää määritelmän tulotiedoille ja lähtötiedoille sekä joukon sallittavia operaatioita, joita käyttäen tulotiedot muuttuvat lähtötiedoiksi. Tunnetuin esimerkki siitä on Turingin kone.


title: Abstrakti kone

text: Monimutkaisemmista lähtökohdista käsin on mahdollista luoda abstrakteja koneita, joilla on täydellinen käskysarja, joukko rekistereitä sekä muisti. Eräs suosittu abstrakti kone, joka muistuttaa moderneja tietokoneita on abstrakti RAM kone, joka tarjoaa suoran pääsyn indeksoituihin muistipaikkoihin. Myös sellaisia abstrakteja koneita, joilla on valmiuksia käyttää välimuisteja (cahche) sekä ulkoisia muisteja, käytetään enenevissä määrin.


title: Abstrakti kone

text: Abstrakti kone voi myös viitata mikroprosessoriin, jota ollaan suunnittelemassa tai jota muuten ei vielä ole laitteistona tarjolla. Abstraktia konetta, joka toteutetaan ohjelmistosimulaationa, tai jossa käytetään tulkkia, kutsutaan myös virtuaalikoneeksi.


title: Abstrakti kone

text: Abstraktin koneen käytön ansiosta on mahdollista laskea tarkkaan kunkin operaation vaatimat resurssit (aika, muisti jne) tarvitsematta konstruoida vastaavaa järjestelmää sitä tekemään.


title: Abstrakti kone

text: Useat abstraktit koneet muistuttavat periaatteeltaan Turingin konetta, ja ovat sen erikoistapauksia tai muunnoksia. Ne voidaan luokitella käsiteltävän kielen ja Chomskyn hierarkian mukaan.


title: Daniel Sangouma

text: Daniel Sangouma (s. 7. helmikuuta 1965 Saint-Denis, Réunion) on entinen ranskalainen pikajuoksija ja olympiamitalisti. Hänen päämatkansa oli 100 metrin juoksu.


title: Daniel Sangouma

text: Sangouma saavutti olympiapronssia 4 × 100 metrin viestijuoksussa Soulin 1988 olympialaisissa. Hän juoksi toisen osuuden Ranskan joukkueessa, jonka loppuaika oli 38,40 s. Splitin EM-kilpailuissa 1990 hän saavutti 100 metrillä hopeaa juostuaan 2,2 m/s:n myötätuulessa ajan 10,04 s. Viestissä hän juoksi toisen osuuden ja teki Max Morinièren, Jean-Charles Trouabalin ja Bruno Marie-Rosen kanssa maailmanennätyksen 37,79 s. Seuraavana vuonna Tokion MM-kilpailuissa hän juoksi jälleen viestissä toisen osuuden; Ranskan joukkue päätyi aikaan 37,87 s mutta jäi maailmanennätystä parantaneen Yhdysvaltain joukkueen takana hopealle. Hopeamitalin puolustaminen ei onnistunut Stuttgartin MM-kilpailuissa 1993 Ranskan viestijoukkueen tultua hylätyksi välierissä. Helsingin EM-kilpailuissa 1994 Sangouma oli vielä mukana, kun Ranska voitti pikaviestissä kultaa ajalla 38,57 s.


title: Daniel Sangouma

text: Kesäkuussa 1990 Sangouma juoksi 100 metrillä Ranskan ennätyksen 10,02 s. Ennätyksen rikkoi vasta vuonna 2005 Ronald Pognon. Sisäratojen EM-kilpailuissa Sangouma saavutti 200 metrin juoksussa hopeaa Genovassa 1992 ajalla 20,64 s sekä kultaa Pariisissa 1994 ajalla 20,68 s.


title: Daniel Sangouma

text: Sangouma voitti Ranskan mestaruuden 100 metrillä vuosina 1990 ja 1991. Näiden ulkoratamestaruuksien lisäksi hän voitti sisäratojen Ranskan mestaruuden 60 metrillä vuonna 1992 sekä 200 metrillä vuosina 1988, 1992 ja 1994.


title: Ernest Wanko

text: Ernest Wanko (s. 1934 Nkongsamba, Kamerun) on entinen ranskalainen yleisurheilija. Hänen päälajinsa oli pituushyppy.


title: Ernest Wanko

text: Wanko saavutti pituushypyssä pronssia Bernin EM-kilpailuissa 1954. Hänen tuloksensa oli 741 cm. Kilpailun voittaneelle unkarilaiselle Ödön Földessylle hän hävisi kymmenen senttimetriä. Hän osallistui Bernissä myös 4 × 100 metrin viestijuoksuun, jossa Ranskan joukkue karsiutui alkuerissä. Vuonna 1954 hän voitti ainoan Ranskan mestaruutensa pituushypyssä.


title: SDS

text: SDS tarkoittaa seuraavia:


title: 119 Tauri

text: 119 Tauri on M-spektriluokan punainen ylijättiläistähti, joka sijaitsee Härän tähdistössä noin 1920 valovuoden päässä Maasta. Se on yksi suurimmista tunnetuista tähdistä. Sen läpimitta on 510 kertaa niin suuri kuin Auringon.


title: Yölintu laskeutuu

text: Yölintu laskeutuu on Yölinnun vuonna 1993 ilmestynyt debyyttialbumi, jonka yhtye julkaisi omakustanteena. Albumi koostuu cover-kappaleista.


title: Hercules (televisiosarja)

text: Hercules ("Hercules: The Legendary Journeys") on yhdysvaltalainen televisiosarja, jota kuvattiin Uudessa-Seelannissa. Sarjaa tuotettiin vuosina 1995–1999 ja Suomessa sitä esitettiin vuosina 1997–2001. Sarjan tarinat pohjautuvat kreikkalaisen mytologian tarinoihin Herkuleksesta. Sarjassa Herculesta esitti Kevin Sorbo ja hänen apuriaan Iolausta Michael Hurst. Sarjan ensimmäisellä kaudella esitelty Xena sai oman spin-off-sarjansa "Xena", joka lopulta nousi emosarjaansa suositummaksi. Sarjasta tehtiin myös toinen Spin-off-sarja, Young Hercules, joka kertoo Herculeksen nuoruudesta. Tätä sarjaa ei ole esitetty Suomessa.


title: Hercules (televisiosarja)

text: Sarjasta valmistettiin viisi televisioelokuvaa, jotka esitettiin ennen ensimmäistä tuotantokautta.


title: Hercules (televisiosarja)

text:
Sarjan tapahtumat sijoittuvat Antiikin Kreikkaan, ja muutamissa jaksoissa näkyy myös itämaisia, egyptiläisiä ja keskiaikaisia vaikutteita. Muutamat jaksot sijoittuvat Kreikan sijasta Sumeriaan, Norjaan, Éireen, Ranskaan ja nykyaikaan. Sarjan päätähti on puolijumala Hercules, joka kiertelee ympäri maata taistelemassa vääryyttä vastaan. Hänen pääsääntöinen matkakumppaninsa ja taistelutoverinsa ovat lapsuudenystävä Iolaus, toisinaan seuraan liittyvä kauppias Salmoneus, joka pyrkii yhtenään ansaitsemaan nopeasti denaareita, sekä Autolycus, joka tunnetaan "varkaiden kuninkaana".
Jaksojen tyypillinen juoni on, että Hercules apureineen (tai yksinään) pelastaa kylän ja sen asukkaat hirviöiltä, rosvojoukoilta tai jumalten päähänpistoilta. Alussa Herculeksen päävastustaja on hänen äitipuolensa, jumalten kuningatar Hera, joka lähettää kätyreitään tuhoamaan poikapuolensa, koska Hercules on muistutus hänen miehensä, Zeuksen, syrjähypystä. Myöhemmin päävastustajaksi nousee Herculeksen velipuoli, sodanjumala Ares ja viidennellä kaudella Dahak.


title: Pieni lintunen

text: Pieni lintunen on Yölinnun vuonna 1994 julkaistu toinen albumi ja yhtyeen viimeinen omakustanteena julkaistu albumi. Se sisältää edellisestä albumista poiketen myös yhtyeen omia sävellyksiä, cover-kappaleiden lisäksi. Albumi on loppuunmyyty yhtyeen esikoisalbumin tavoin.


title: Netari

text: Netari on vuonna 2004 perustettu valtakunnallinen nuorisotalo netissä. Netarissa voi viettää aikaa, tavata kavereita ja jutella nuorisotyöntekijöiden sekä muiden luotettavien aikuisten kanssa. Netari toimii Habbossa, IRC-Galleriassa, Twitchissä sekä muissa sosiaalisen median palveluissa. Palveluissa järjestetään säännöllisiä päivystyksiä ja teemachatteja. Netaritoiminta on aloitettu vuonna 2004 Helsingin kaupungin nuorisoasiainkeskuksen koordinoimana hankkeena. Vuodesta 2012 koordinoivana tahona on ollut Pelastakaa Lapset ry.


title: Netari

text: Toiminnan tavoitteena on mahdollistaa nuorisotalotoimintaan osallistuminen netissä, tarjota mielekästä vapaa-ajan tekemistä verkossa, vahvistaa ja tukea nuorten kasvua tarjoamalla vertaisten seuraa, tarjota yhteisöllisiä kokemuksia verkkoympäristössä, lisätä nuorten mahdollisuuksia tavata uusia kavereita verkossa, luoda turvallisen keskustelun ilmapiiriä nettiin, ennaltaehkäistä ongelmia tarjoamalla keskustelutukea sekä mahdollistaa omista huolista kertominen luotettavalle aikuiselle. Netarin työntekijät eivät anna pidempiaikaista apua, esimerkiksi terapian muodossa.


title: Netari

text: Netarissa työskentelevät koulutetut nuorisotyön ammattilaiset. Netarissa on mukana nuorisotyöntekijöitä seitsemästä kaupungista: Espoosta, Keravalta, Kuopiosta, Lappeenrannasta, Oulusta, Porista ja Vantaalta. Lisäksi mukana on myös Pelastakaa Lapset ry:n työntekijöitä ja koulutettuja vapaaehtoisia. Netarissa työskentelevät Netari-ohjaajat sekä apuohjaajat on tunnistettavissa muista palvelun käyttäjistä Netari-tunnuksen avulla. Netarin ohjaajan / apuohjaajan tunnistaa käyttäjien netari-merkistä.


title: Netari

text: Apuohjaajan tehtäviin kuuluu avustaa Netarin ohjaajia heidän tehtävissään ja keskustella muiden kanssa vapaasti eri aiheista. Apuohjaajat suunnittelevat myös erilaisia tapahtumia, kuten esimerkiksi miittejä ja kilpailuita. Apuohjaajat ovat alle 18-vuotiaita nuoria, jotka Netari on kouluttanut tehtäviinsä.


title: Kaikki kohdallaan

text: Kaikki kohdallaan on Yölinnun vuonna 1997 julkaistu kolmas studioalbumi. Albumi oli yhtyeen lopullinen läpimurto, tosin kaupallinen läpimurto tapahtui jo ensimmäisellä albumilla. Albumi on yksi Yölinnun myydyimpiä albumeita ja sen nimikkokappaleesta, "Kaikki kohdallaan" muodostui Yölinnun uran suurimpia hittejä.


title: Muertos Vivos

text: Muertos Vivos on kanadalaisen alternative rock-yhtye Gobin viides studioalbumi. Se julkaistiin 23. lokakuuta 2007 Kanadassa, 27. marraskuuta Yhdysvalloissa ja 5. joulukuuta Japanissa. Se on myös ainut Gobin albumi, jossa bassoa soittaa Tyson Maiko, sillä hän lähti bändistä syksyllä 2008 toiseen bändiprojektiinsa vedoten.


title: Muertos Vivos

text: Levyn nimi on espanjaa ja tarkoittaa suomeksi käännettynä elävää kuollutta. Ensimmäinen single albumilta, "We're All Dying", sai ensimmäisen radiosoittonsa 18. kesäkuuta 2007, kun bändin kitaristi ja taustalaulaja Theo Goutzinakis vieraili haastateltavana kanadalaisella radiokanavalla "The Fox Vancouver, 99.3". Toinen single, "Underground" sai ensimmäisen radiosoittonsa samaisella kanavalla.


title: Muertos Vivos

text: Albumi on äänialaltaan paljon kokeellisempi ja raskaampi kuin muut yhtyeen tuotokset.


title: Silmitön raivo

text: Silmitön raivo tai DVD-julkaisussa Sokea raivo ("Blind Fury") on Rutger Hauerin toimintaelokuva vuodelta 1989. Se on hänen ensimmäinen huumorinmakuinen roolinsa.


title: Silmitön raivo

text: Nick Parker selviytyy Vietnamin sodasta hengissä mutta menettää näkönsä. Sodan loputtua paikalliset opettavat hänet taistelemaan käyttäen aseenaan kävelykepin sisään kätkettyä miekkaa ja kaikkia herkistyneitä aistejaan. Vuosien kuluttua hän palaa Yhdysvaltoihin tarkoituksenaan etsiä sotakaverinsa Frank Devereaux. Selviää, että mafia on kaapannut hänet. Nick lähtee pelastusretkelle mukanaan Billy, Frankin poika.


title: Silmitön raivo

text: "Video-oppaassa" vuodelta 1994 "Silmitön raivo" saa neljä tähteä viidestä, mikä vastaa sanallista arviota ”erinomainen”.


title: Tositarkoituksella (albumi)

text: Tositarkoituksella on Yölinnun vuonna 1998 julkaistu neljäs albumi. Albumilla yhtye nousi suuren yleisön tietoisuuteen ja se myi kultaa kaksi viikkoa ilmestymisensä jälkeen. Levy sijoittui korkeimmillaan Suomen virallisen albumilistan sijalle 4. Albumista julkaistiin huhtikuussa 1999 platinapainos, joka sisältää alkuperäiselle albumille sisältymättömän bonuskappaleen "Yölintu". Kappaleista "Tositarkoituksella", "Mahdunko maailmaas" ja "TV:n kokoinen haitari" nousi ajan mittaan yhtyeen konserttien vakiokappaleita ja hittejä.


title: Cyclura lewisi

text: Cyclura lewisi on siniharmaa leguaanilaji. Se elää endeemisenä ainoastaan Grand Caymanin saarella. Se on Caymansaarten kansalliseläin, ja yksi vanhimmaksi elävistä liskoista (mahdollisesti lähes 70 vuotta).


title: Cyclura lewisi

text: Cyclura lewisin koko pituus voi olla puolitoista metriä mutta siitä on suurin osa lihaksikasta häntää; vartalon mitta on 50–75 cm. Painoa voi kertyä 14 kiloa. Eläin on muun aikaa vuodesta siniharmaa, mutta paritteluajan lähestyessä tai ärsytettynä se muuttuu hätkähdyttävän taivaansiniseksi. Koiraat ovat suurempia kuin naaraat.


title: Cyclura lewisi

text: Cyclura lewisi elää vain Grand Caymanin saarella. Aiemmin sitä oli eri puolilla saarta, mutta nykyisin luonnossa elää yksilöitä vain High Rock-Battle Hillin alueella Queen's Highwayn itä- ja eteläpuolella. Ne elävät tyypillisesti kuivissa, ainavihannissa tiheiköissä ja pensaikkoalueella.


title: Cyclura lewisi

text: Laji on äärimmäisen uhanalainen; vuonna 2002 siitä arveltiin olevan jäljellä luonnossa 10–25 yksilöä. Vähenemiseen ovat vaikuttaneet saarille villiintyneet koirat, kissat ja rotat sekä autoliikenne. Myös maankäytön muutokset ovat tehneet elinympäristöistä vähemmän suotuisia. Tarhattuina elää noin sata yksilöä, mutta luontoon istutus on vaikeaa sopivien elinympäristöjen puutteen takia.


title: Suomen sotaveteraaniliitto

text: Suomen sotaveteraaniliitto on suomalaisten sotaveteraanien valtakunnallinen etu-, tuki- ja aatteellinen järjestö. Sotaveteraaniliiton edeltäjä oli Suomen Aseveljien Liitto, joka perustettiin talvisodan jälkeen 4. elokuuta 1940. Se kuitenkin lakkautettiin vuoden 1944 välirauhansopimuksen perusteella 21. tammikuuta 1945. Tämän jälkeen suomalaiset sotaveteraanit olivat ilman omaa valtakunnallista yhdistystä yli kymmenen vuotta, kunnes Rintamamiesten asutusliitto perustettiin 29. syyskuuta 1957. Vuonna 1964 liitto sai nykyisen nimensä. Kolme vuotta myöhemmin se liittyi myös Maailman veteraanijärjestön (World Veterans Federation) jäseneksi.


title: Suomen sotaveteraaniliitto

text: Sotaveteraaniliitto toimii sotaveteraaniyhdistysten keskusjärjestönä. Liitto ajaa veteraanien yhteiskunnallisia etuja. Se toimii erityisesti veteraanien ja heidän puolisoidensa ja leskiensä toimeentuloturvan ja sosiaalisen huollon kehittäjänä, asunto-olojen kohentajana ja kuntoutuksen edistäjänä. Liiton tehtävä on myös koota ja tallentaa veteraaniperinnettä sekä lisätä veteraanien yhteenkuuluvuutta ja ylläpitää isänmaallista henkeä.


title: Suomen sotaveteraaniliitto

text: Vuoden 2015 joulukuussa Suomen sotaveteraaniliittoon kuului yhteensä 20 703 varsinaista jäsentä sekä 29 009 kannattajajäsentä. Liitto on Suomen suurin veteraanijärjestö, jossa on enemmän jäseniä kuin muissa veteraanijärjestöissä yhteensä. Sotaveteraaniliittoon kuuluu 396 jäsenyhdistystä.


title: Suomen sotaveteraaniliitto

text: Liiton äänenkannattaja on Sotaveteraani-lehti, joka ilmestyy kuusi kertaa vuodessa noin 70 000 kappaleen suuruisena painoksena. Lehden päätoimittaja on Markku Seppä.


title: Paul Kirilow

text: Paul Kirilow myöh. Kirilo (käytti Saksassa peitenimeä Karlsson), () oli suomalainen jääkärimajuri. Hänen vanhempansa olivat liikemies Wilhelm Kirilow ja Elisabeth Teriehoff. Hänet vihittiin avioliittoon vuonna 1924 Wera Martinoffin kanssa.


title: Paul Kirilow

text: Kirilow kirjoitti ylioppilaaksi Viipurin ruotsalaisesta lyseosta vuonna 1914 ja liittyi Viipurilaiseen osakuntaan. Hän teki opintomatkan Englantiin vuonna 1919 ja kävi Sotakorkeakoulun komentajakurssin vuonna 1926.


title: Paul Kirilow

text: Kirilow työskenteli Saksassa puutavara-alan harjoittelijana ennen liittymistään yhtenä ensimmäisten vapaaehtoisten joukkoon, jotka liittyivät Saksassa sotilaskoulutusta antavalle Pfadfinder-kurssille, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 8. maaliskuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 1. komppaniaan, josta hänet siirrettiin 6. marraskuuta 1915 alkaen pataljoonan 3. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Kirilow toimi noin vuoden päivät suomalaisena vääpelinä 3. komppaniassa.


title: Paul Kirilow

text: Kirilow saapui Suomeen (Vaasaan) jääkäreiden pääjoukon mukana yliluutnantiksi ylennettynä 25. helmikuuta 1918. Merimatkalla hän sairastui ja oli Suomeen päästyään sairaana noin puolitoista kuukautta, jonka jälkeen hänet komennettiin toukokuun alkupäivinä sisällissotaa käyvään Suomen Valkoiseen armeijaan pataljoonan komentajaksi 2. Jääkärirykmentin 4. jääkäripataljoonaan 6. toukokuuta 1918 alkaen ja otti osaa sisällissodan taisteluihin Karjalankannaksella.


title: Paul Kirilow

text: Kirilow toimi sisällissodan jälkeen komppanianpäällikkönä ja 2. pataljoonan komentajana edelleen 2. Jääkärirykmentissä, josta muodostettiin myöhemmin ensin Porin jalkaväkirykmentti 2 ja myöhemmin Savon jääkärirykmentti. Kirilow otti osaa Porajärven puolustukseen 29. maaliskuuta 1920 alkaen aina Porajärven luovutukseen saakka 11. maaliskuuta 1921. Hänet määrättiin 21. huhtikuuta 1921 talouspäälliköksi ja 17. kesäkuuta 1924 alkaen 3. pataljoonan komentajaksi. Hänet siirrettiin 31. toukokuuta 1927 alkaen Pohjois-Savon rykmentin 3:n ja 15. elokuuta 1928 alkaen 1. pataljoonan komentajaksi. Vuonna 1929 Kirilow vaihtoi sukunimensä Kiriloksi ja erosi armeijasta 19. helmikuuta 1929, jonka jälkeen hän toimi Savon työlaitoksen johtajana 7. tammikuuta 1929 alkaen. Hänet haudattiin Mäntyharjulle.


title: Tahitinlurikki

text: Tahitinlurikki ("Vini peruviana") on uhanalainen polynesialainen kaija.


title: Tahitinlurikki

text: Tahitinlurikin pituus on noin 18 cm ja paino 31–34 g. Sen höyhenpuvun yleisväri on tummansininen. Naama, kurkku ja rinnan yläosa ovat valkoiset. Nokka on oranssi, iiris keltainen ja koivet oranssinkeltaiset. Sukupuolet ovat samanvärisiä. Nuoren linnun nokka on musta, iiris tummanruskea, koivet oranssinruskeat, vatsapuoli tumman siniharmaa ja poskilla on harmahtavat täplät.


title: Tahitinlurikki

text: Tahitinlurikki elää Kaakkois-Polynesiassa Cookinsaarilla, Seurasaarilla ja Tuamotulla. Lajia on tavattu myös Tahitilla, mutta se on sinne mahdollisesti siirretty. Lajin populaation koko on 2 500–10 000 yksilöä. Parvet vaeltelevat kukkivia puita etsien paikasta toiseen. Lajin kanta on taantunut pääasiassa mustarottien ja kissojen takia. Tahitinlurikkia pidetään harvoin vankeudessa häkkilintuna.


title: Tahitinlurikki

text: Tahitinlurikit asuvat metsissä ja kookospalmumetsiköissä, puutarhoissa ja banaaniviljelyksillä. Ne esiintyvät yleensä pienissä alle 10 yksilön parvissa tai pareittain.


title: Tahitinlurikki

text: Pesintä tunnetaan vankeudessa lisääntyneiltä linnuilta. Pesä sijaitsee puun kolossa tai onkalossa tai yhä puuhun kiinnittyneessä mädäntyneessä kookospähkinässä. Naaras munii tavallisesti kaksi munaa. Muna on kooltaan 19,4*17,2 mm. Haudonta kestää hieman yli kolme viikkoa ja molemmat puolisot hautovat. Poikaset jättävät pesän kahdeksan tai yhdeksän viikon ikäisinä.


title: Tahitinlurikki

text: Tahitinlurikit syövät siitepölyä, mettä, kukkia ja pehmeitä hedelmiä. Erityisen persoja ne ovat kookospalmun kukinnoille.


title: Bionicle 2: Metru Nuin Taru

text: Bionicle 2: Metru Nuin Taru () on vuonna 2004 valmistunut toimintatäytteinen animaatioelokuva, joka kertoo Legon Bionicle-hahmoista.


title: Bionicle 2: Metru Nuin Taru

text: Elokuva alkaa, kun Turaga Vakama kertoo Mata Nuin saaren asukkaiden entisestä kodista, Metru Nuin kaupungista. Heitä kauan suojelleet Toat olivat kukistuneet, lukuun ottamatta Toaa nimeltä Lhikan.


title: Bionicle 2: Metru Nuin Taru

text: Lhikan vei eri puolille kaupunkia kuusi kiveä kuudelle eri Matoranille: Nokamalle, Onewalle, Whenualle, Mataulle, Nujulle ja Vakamalle. Vietyään Vakaman kiven, hänet vangitsevat kaksi Pimeyden Metsästäjää (elokuvassa Synkkää Saalistajaa): Nidhiki (joka kutsui Lhikania veljekseen) ja Krekka. Vakama tapaa Ga-Metrussa sijaitsevassa Suuren Hengen Temppelissä muut viisi Matorania ja he muuttuvat kuudeksi uudeksi Toaksi. Näkynsä perusteella Vakama alkaa muiden Toien avulla etsiä kuusi Mahtikiekkoa, jotta he voisivat todistaa itsensä oikeiksi Toiksi.


title: Bionicle 2: Metru Nuin Taru

text: He vievät Mahtikiekot Colosseumiin Metru Nuin hallitsijalle, Turaga Dumelle, joka sanoo etteivät pelkät "lahjat" tee Toiksi. Hän asettaa heidät testiin areenalle, jossa he epäonnistuvat. Sitten Dume alkaa väittää heitä huijareiksi ja lähettää Vahkit, kaupungin lainvalvojat vangitsemaan heidät. Nuju, Onewa ja Whenua imeytyvät areenan keskellä olevaan pyörteeseen, mutta Vakama, Nokama ja Matau pääsevät pakoon kourujen kautta. Pimeyden Metsästäjät lähtevät heidän peräänsä ja saavat kourujen virtauksen käännytettyä. Toien päästyä pakoon Matau putoaa, mutta pelastuu siiviksi muuttuneiden miekkojensa avulla.


title: Bionicle 2: Metru Nuin Taru

text: Maan pinnalla Vakama huomaa, että Mahtikiekot voi yhdistää. Hän huomaa Lhikanin elämäntähden ja Toat seuraavat sitä Po-Metruun, jossa Metsästäjät hyökkäävät uudestaan. Mutta sitten lauma Kikanaloja ilmestyy. Nokama löytää naamiovoimansa, tulkkaamisen, ja kuulee lauman päälliköltä Lihkanin olevan vankina Ikuisen Kuiskeen Kanjonissa. Siellä Toat huiputtavat Metsästäjiä ja Vahkeja. Matau löytää oman naamiovoimansa, illuusion. Samaan aikaan Onewa, Whenua ja Nuju yrittävät salaperäisen Turagan opastuksella löytää naamiovoimiaan päästäkseen ulos tyrmistä. Jouduttuaan riitaan Whenuan kanssa, Onewa löytää oman voimansa, mielenhallinnan. Nujukin löytää oman voimansa, telekinesian, ja niin he pääsevät vapaiksi.


title: Bionicle 2: Metru Nuin Taru

text: Tunneleissa Whenua löytää oman naamiovoimansa, pimeännäön. He löytävät Vakaman, Nokaman ja Mataun. Kun he miettivät missä Lhikan olisi, salaperäinen Turaga paljasti olevansa Lhikan. He löytävät säiliön, jonka sisällä on itse Turaga Dume. Aiemmin kohdattu Dume oli siis huijari. Vahkit hyökkäävät ja Toat suuntaavat ajoneuvolla kohti Coliseumia. He kuitenkin myöhästyivät. Matoranit olivat suljettu säiliöihin ja vaivutettu uneen. Huijari paljastui Makutaksi (oikealta nimeltään Teridax). Hän vaivutti Suuren Hengen Mata Nuin uneen ja alkoi imeä kaupungin voimia itseensä. Hän imi itseensä myös vakoojalintunsa Nivawkin sekä Pimeyden Metsästäjät. Whenua paikansi kaupungin alta Matoranit ja Toat ottivat osan mukaansa. Matkalla pois Metru Nuista Vakama alkoi takoa Mahtikiekkojen yhdistelmistä Ajan Naamiota, jota Makuta oli Dumena esiintyessään pyytänyt Vakamaa takomaan. Hän tajusi Makutan tarvitsevan sitä ajan hallitsemiseen. Mutta suunnitelma voitaisiin estää jos Matoranit saataisiin vietyä turvaan valoon. Makuta hyökkäsi siivekkäänä hahmona ja yritti pysäyttää Toat.


title: Bionicle 2: Metru Nuin Taru

text: Vakama kohtasi Makutan, joka hyökkäsi ja Vakama tuli Ajan Naamiolla vain hidastaneeksi sitä. Lhikan otti iskun itse vastaan ja Ajan Naamio liukui alas. Makuta lähti sen perään.


title: Bionicle 2: Metru Nuin Taru

text: Lhikan teki kuolemaa ja antoi naamionsa Vakaman käsiin. Lhikanin kuoltua, Vakama sai käyttöön oman naamiovoimansa, näkymättömyyden. Juuri kun Makuta yritti käyttää Ajan Naamiota, Vakama ampui ja Naamio putosi mereen. Makuta yritti tappaa Vakaman, mutta epäonnistui ja paiskautui kallion reunaan. Muut Toat saapuivat ja yhdistivät voimansa sulkien Makutan protodermiksen sisään. Toat jatkoivat matkaa kohti valoa ja saapuivat Mata Nuin saarelle.


title: Bionicle 2: Metru Nuin Taru

text: Kun kaikki Matoranit oli pelastettu, Toat luopuivat voimistaan vapauttaakseen Matoranit unesta. Samalla he muuttuivat Turagoiksi. Yksi Matoraneista, Takua, vei Vakaman toisen Matoranin luokse, joka oli rikkonut naamionsa. Vakama antoi tälle Matoranille, Jallerille, Lhikanin naamion. Matoranit juhlivat uutta kotiansa julistamalla kolmea hyvettään: yhtenäisyyttä, velvollisuutta ja kohtaloa.


title: Bionicle 2: Metru Nuin Taru

text: Suomenkielisen version ohjauksesta vastasi Minna Tasanto ja kääntämisestä Tuija Kokko.


title: The World According to Gob

text: The World According to Gob on kanadalaisen alternative rock -yhtye Gobin kolmas studioalbumi, joka julkaistiin 23. tammikuuta 2001. Se sisältää singlet ""I Hear You Calling"", ""For The Moment"" ja ""No Regrets"". Levyn työnimi oli ""Love and Relationships"".


title: Maailman veteraanijärjestö

text: Maailman veteraanijärjestö (engl. "The World Veterans Federation, WVF") on hallituksista riippumaton ja poliittisesti sitoutumaton järjestö, joka toimii 170 veteraanijärjestön maailmanlaajuisena katto-organisaationa.


title: Maailman veteraanijärjestö

text: WVF:n jäsenjärjestöjä on nykyisin kaikkiaan 89 eri maassa ja jäsenjärjestöjen yhteenlaskettu henkilöjäsenmäärä on noin 25–30 miljoonaa. Myös Suomen sotaveteraaniliitto on järjestön jäsen. WVF perustettiin Pariisissa vuonna 1950 ja sen perustajamaat olivat Alankomaat, Belgia, Italia, Jugoslavia, Luxemburg, Ranska, Turkki ja Yhdysvallat.


title: Lucie Šafářová

text: Lucie Šafářová (s. 4. helmikuuta 1987 Brno, Tšekkoslovakia) on tšekkiläinen tennispelaaja.


title: Lucie Šafářová

text: Šafářová aloitti tenniksen pelaamisen jo kolmivuotiaana. Hän pelasi ensimmäiset ottelunsa ITF-kiertueella vuonna 2001. Ensimmäiset ITF-turnauksensa hän voitti Bergamossa ja Båstadissa 2004. Seuraavana vuonna hän saavutti ensimmäiset turnausvoittonsa naisammattilaisten korkeimmalla tasolla, WTA-kiertueella. Hän kukisti vappupäivänä pelatussa Estorilin massakenttäturnauksen loppuottelussa Li Nan 6–7 (4–7), 6–4, 6–3. Elokuisen Forest Hillsin turnauksen loppuottelussa hän voitti Sania Mirzan 3–6, 7–5, 6–4. 's-Hertogenboschin turnauksen loppuottelussa hän hävisi maannaiselleen Klara Koukaloválle. Lisäksi hän voitti kolme ITF-tason turnausta.


title: Lucie Šafářová

text: Šafářová voitti tammikuussa 2006 Gold Coastin kovilla kentillä pelatun turnauksen kukistettuaan loppuottelussa Flavia Pennettan 6–3, 6–4. Seuraavan vuoden Australian avoimissa hän pudotti jatkosta maailmanlistalla kolmantena olleen Amelie Mauresmon, kunnes hävisi puolivälieräottelussa maannaiselleen Nicole Vaidišoválle. Ranskan avoimissa hän eteni 4. kierrokselle, jolla kärsi tappion Anna Tšakvetadzelle. Lisäksi hän selviytyi Pariisin halliturnauksessa loppuotteluun, jonka hävisi Nadja Petrovalle.


title: Lucie Šafářová

text: Šafářová saavutti uransa neljännen WTA-turnausvoiton elokuussa 2008 kukistettuaan Forest Hillsin turnauksen loppuottelussa Peng Shuain 6–4, 6–2. Samana vuonna hän eteni ensimmäisen kerran loppuotteluun WTA-tason nelinpeliturnauksessa Tukholmassa sekä saavutti nelinpelissä ensimmäisen ITF-tason turnausvoittonsa. Pekingin olympialaisissa hän eteni kaksinpelissä kolmannelle kierrokselle, 16 parhaan joukkoon. Nelinpelissä hän putosi parinsa Petra Kvitovan kanssa ensimmäisellä kierroksella.


title: Lucie Šafářová

text: Šafářová selviytyi 2009 Quebecin turnauksen finaaliin, jonka hävisi Melinda Czinkille. Seuraavana vuonna hän koki finaalitappion Jelena Dementjevalle Pariisin halliturnauksessa. Vuonna 2011 hän oli Kööpenhaminan sekä Kuala Lumpurin turnausten loppuotteluissa ja vuonna 2012 Charlestonin turnauksen loppuottelussa. Vuonna 2013 Šafářová saavutti viidennen kaksinpelin turnausvoittonsa voitettuaan Quebecin turnauksen. Hän voitti nelinpeliturnaukset Charlestonissa 2012 ja 2013, Madridissa 2013 ja Sydneyssä 2014.